
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 74 

18 Ιανουάριου 2013 


ΑΠΟΦΑΣΕΙΣ 

Αριθμ. 2124/Β.95 

Σύσταση μεταβατικού πιστωτικού ιδρύματος με την 
επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛ¬ 
ΛΑΔΟΣ Α.Τ.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α. Της παραγράφου 1 του άρθρου 63 Ε του ν. 3601/2007, 
«Ανάληψη και άσκηση δραστηριοτήτων από τα πιστωτι¬ 
κά ιδρύματα, επάρκεια ιδίων κεφαλαίων των πιστωτικών 
ιδρυμάτων και των επιχειρήσεων παροχής επενδυτικών 
υπηρεσιών και λοιπές διατάξεις» (Α' 178). 

β. Του 90 του πδ 63/2005« Κωδικοποίηση νομοθεσίας 
για την Κυβέρνηση και τα κυβερνητικά όργανα» (Α' 98) 

2) Την υπ’ αριθμ. 6/18.1.2013 εισήγηση της Επιτροπής 
Μέτρων Εξυγίανσης της Τράπεζας της Ελλάδος. 

3) το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

1. Τη σύσταση μεταβατικού πιστωτικού ιδρύματος με 
την επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛ¬ 
ΛΑΔΟΣ Α.Τ.Ε.» σύμφωνα με την ως άνω εισήγηση της 
αρμόδιας εποπτικής αρχής. 

2. Το μετοχικό κεφάλαιο του μεταβατικού πιστωτικού 
ιδρύματος με την επωνυμία «ΝΕΟ ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ ΕΛΛΑΔΟΣ Α.Τ.Ε.» ανέρχεται στο ποσό των 
πεντακοσίων εκατομμυρίων (500.000.000) ευρώ και κα¬ 
ταβάλλεται ολοσχερώς και άμεσα από το Ταμείο Χρη¬ 
ματοπιστωτικής Σταθερότητας. Τ ο μετοχικό κεφάλαιο 
διαιρείται σε πεντακόσια εκατομμύρια (500.000.000) 
κοινές ονομαστικές μετοχές μετά ψήφου, αξίας ενός (1) 
ευρώ η κάθε μία, οι οποίες αναλαμβάνονται στο σύνολο 
τους από το Ταμείο Χρηματοπιστωτικής Σταθερότητας. 

3. Τη μεταβίβαση στο μεταβατικό πιστωτικό με την 
επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑ¬ 
ΔΟΣ Α.Τ.Ε.» των περιουσιακών στοιχείων του πιστωτικού 
ιδρύματος με την επωνυμία «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ ΕΛΛΑΔΟ ΕΛΛΑΔΟΣ Α.Τ.Ε.» που αναφέρονται στο 
Παράρτημα 1 της παρούσας απόφασης, σύμφωνα με 
την από 18.1.2013 εισήγηση της Τράπεζας της Ελλάδος, 
την οποία αποδεχόμαστε και καθιστούμε αναπόσπαστο 
μέρος της παρούσας απόφασης, και περιλαμβάνουν το 
σύνολο των υποχρεώσεων από καταθέσεις. 


4. Ορίζουμε ως μέλη του πρώτου διοικητικού συμ¬ 
βουλίου του μεταβατικού πιστωτικού ιδρύματος με την 
επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ 
Α.Τ.Ε.» τους εξής: 

α. Ευάγγελο Αθανασίου του Κωνσταντίνου, ΑΔΤ Ρ 085591, 
β. Δημήτριο Βλάχο του Βασιλείου - Φρίξου, ΑΔΤ X143275, 
γ. Δημήτριο Κυπαρίσση του Αποστόλου, ΑΔΤ X 093861, 
δ. Γεώργιο Ξυφαρά του Δημητρίου, ΑΔΤ Τ 125995, 
ε. Χαράλαμπο Σιγανό του Εμμανουήλ, ΑΔΤ ΑΕ 119642, 

5. Το καταστατικό του μεταβατικού πιστωτικού ιδρύ¬ 
ματος με την επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ ΕΛΛΑΔΟΣ Α.Τ.Ε.» θα έχει όπως διαλαμβάνεται 
στο Παράρτημα 2 της παρούσας απόφασης, σύμφωνα 
με την από 18.1.2013 εισήγηση της Τράπεζας της Ελλά¬ 
δος, την οποία αποδεχόμαστε και καθιστούμε αναπό¬ 
σπαστο μέρος της παρούσας. 

6. Καθορίζουμε προθεσμία έως την 18.3.2013 για την 
εκπλήρωση από το μεταβατικό πιστωτικό ίδρυμα με 
την επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛ¬ 
ΛΑΔΟΣ Α.Τ.Ε.» της υποχρέωσής του για την υποβολή 
επιχειρησιακού σχεδίου, σύμφωνα με τις διατάξεις της 
παραγράφου 7 του άρθρου 63Ε του ν. 3601/2007. 

7. Παραγγέλλουμε την καταχώριση της παρούσας στο 
Γ ενικό Εμπορικό Μητρώο και την κοινοποίηση της στην 
Τράπεζα της Ελλάδος, στο Ταμείο Εγγύησης Καταθέ¬ 
σεων και Επενδύσεων, στο Ταμείο Χρηματοπιστωτικής 
Σταθερότητας και στο πιστωτικό ίδρυμα με την επω¬ 
νυμία «ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.». 

ΠΑΡΑΡΤΗΜΑ 1 

1. Στο πιστωτικό ίδρυμα με την επωνυμία «ΝΕΟ ΤΑ¬ 
ΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.» (εφεξής: 
«ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ») μεταβιβάζονται 
όλες οι συμβατικές σχέσεις του πιστωτικού ιδρύματος 
με την επωνυμία «ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑ¬ 
ΔΟΣ Α.Τ.Ε.» (εφεξής: «ΤΑΧΥΔΡΟΜΙΚΟ ΤΑΜΙΕΥΤΗΡΙΟ») 
με τρίτους, στις οποίες υποκαθίσταται πλέον πλήρως 
η «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.», 
καθώς και το σύνολο του ενεργητικού και παθητικού 
της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» (δικαιώματα, αξιώ¬ 
σεις, υποχρεώσεις και βάρη κάθε είδους), εκτός από τις 
συμβατικές σχέσεις και τα περιουσιακά στοιχεία που 
περιγράφονται στη συνέχεια στον αριθμό 2 υπό στοι¬ 
χεία α) έως και ιζ), που αναφέρονται εφεξής συνολικά 
ως «μη μεταβιβαζόμενα στοιχεία». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στα περιουσιακά στοιχεία (συμβατικές σχέσεις, ενερ¬ 
γητικό και παθητικό) που θα μεταβιβασθούν στη «ΝΕΟ 
ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.» συγκα¬ 
ταλέγονται, εκτός αν περιλαμβάνονται στα μη μεταβι¬ 
βαζόμενα στοιχεία, ιδίως τα ακόλουθα: 

α) Τα ταμειακά διαθέσιμα της «ΤΑΧΥΔΡΟΜΙΚΟ ΤΑΜΙ¬ 
ΕΥΤΗΡΙΟ», εκτός από αυτά που περιλαμβάνονται στα 
μη μεταβιβαζόμενα στοιχεία. 

β) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» που πηγάζουν ή σχετίζονται με καταθέσεις της 
στην Τράπεζα της Ελλάδος, στις οποίες συμπεριλαμ- 
βάνονται και τα ελάχιστα υποχρεωτικά αποθεματικά. 

γ) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» που πηγάζουν ή σχετίζονται με καταθέσεις και 
τραπεζικούς λογαριασμούς που η «ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ» τηρεί σε πιστωτικά ιδρύματα της Ελλάδας 
ή του Εξωτερικού. 

δ) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥΤΗ¬ 
ΡΙΟ» που πηγάζουν ή σχετίζονται με δανειακές ή άλλου 
είδους πιστοδοτικές συμβάσεις που έχει καταρτίσει με 
πιστωτικά ιδρύματα. 

ε) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥΤΗ¬ 
ΡΙΟ» έναντι πελατών της που πηγάζουν ή σχετίζονται με 
δανειακές ή άλλου είδους πιστοδοτικές συμβάσεις με 
αυτούς. Από τη μεταβίβαση εξαιρούνται έννομες σχέ¬ 
σεις οι οποίες πηγάζουν ή σχετίζονται με δανειακές ή 
άλλου είδους πιστοδοτικές συμβάσεις με πελάτες της 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ» που περιλαμβάνονται 
στα μη μεταβιβαζόμενα στοιχεία. 

στ) το σύνολο των έννομων σχέσεων της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» έναντι πελατών της που απασχο¬ 
λούνται σε υπηρεσίες του Δημοσίου τομέα, καθώς και 
σε εταιρείες του ευρύτερου δημοσίου τομέα, ή απα¬ 
σχολούνταν κατά το παρελθόν σε αυτές και σήμερα 
είναι συνταξιούχοι, οι οποίες ειδικότερα πηγάζουν ή 
σχετίζονται με δανειακές ή άλλου είδους πιστοδοτικές 
συμβάσεις με αυτούς, χωρίς να υπόκεινται στο κριτήριο 
περί μη μεταβίβασης βάσει της παρ. 2, στοιχείο ια). 

ζ) Χωρίς να υπόκεινται στο κριτήριο περί μη μεταβί¬ 
βασης βάσει της παρ. 2, στοιχείο ια), οι έννομες σχέσεις 
της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» που πηγάζουν ή 
σχετίζονται με δανειακές ή άλλου είδους πιστοδοτικές 
συμβάσεις υπαχθείσες στο πρόγραμμα «Στεγαστικό Τα¬ 
μιευτήριο» που έχει καταρτίσει η «ΤΑΧΥΔΡΟΜΙΚΟ ΤΑΜΙ¬ 
ΕΥΤΗΡΙΟ» κατ’ εφαρμογή των διατάξεων της παρ. 12 του 
άρθρου 10 του ν. 3082/2002 όπως ισχύει και διέπονται 
από τον από 2004 «Γενικό Κανονισμό Διαχείρισης και 
Λειτουργίας του Επενδυτικού Λογαριασμού Κάλυψης 
Στεγαστικών Παροχών» και την σχετική απόφαση του 
Δ.Σ. της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ», ληφθείσα κατά 
τη 17η Συνεδρίαση του Διοικητικού Συμβουλίου της «ΤΑ¬ 
ΧΥΔΡΟΜΙΚΟ ΤΑΜΙΕΥΤΗΡΙΟ» την 23.9.2003. 

η) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥΤΗ¬ 
ΡΙΟ» έναντι πελατών της που πηγάζουν ή σχετίζονται με 
δανειακές ή άλλου είδους πιστοδοτικές συμβάσεις με 
αυτούς, οι οποίες έχουν τιτλοποιηθεί μέσω της έκδο¬ 
σης τίτλων από την εταιρεία ειδικού σκοπού «Βγζαηίίυπι 
Ρίηαηοθ ΡΙ_0», χωρίς να υπόκεινται στο κριτήριο περί μη 
μεταβίβασης βάσει της παρ. 2 στοιχείο ια). 

θ) Οι συμβάσεις που έχει συνάψει η «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» με φορείς της Γενικής Κυβέρνησης όπως 
περιλαμβάνονται στο Μητρώο Φορέων Γ ενικής Κυβέρ¬ 
νησης της «ΕΛ.ΣΤΑΤ.», όπως ισχύει, και με εταιρείες του 


στενού και ευρύτερου Δημοσίου Τομέα, καθώς και με 
ασφαλιστικούς φορείς, οι οποίες σε σχέση με δανειακές 
ή άλλου είδους πιστοδοτικές συμβάσεις, εξυπηρετούν 
τη διαχείριση της αποπληρωμής υποχρεώσεων υπαλ¬ 
λήλων που λαμβάνουν τη μισθοδοσία τους ή συνταξι¬ 
ούχων που λαμβάνουν τη σύνταξή τους από τους ως 
άνω φορείς ή εταιρείες. 

ι) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥΤΗ¬ 
ΡΙΟ» που πηγάζουν ή σχετίζονται με συμβάσεις πώλησης 
με σύμφωνα επαναγοράς (ΒΕΡ03 και ΒΕΝ/ΕΒ3Ε ΒΕΡ03) 
που έχει καταρτίσει η «ΤΑΧΥΔΡΟΜΙΚΟ ΤΑΜΙΕΥΤΗΡΙΟ». 

ια) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» που πηγάζουν ή σχετίζονται με συμβάσεις μί¬ 
σθωσης ή πώλησης κινητής ή ακίνητης περιουσίας, τόσο 
στις περιπτώσεις που η «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
έχει συμβληθεί ως μισθωτής ή αγοραστής όσο και στις 
περιπτώσεις που η «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» έχει 
συμβληθεί ως εκμισθωτής ή πωλητής. 

ιβ) Δικαιώματα, ενοχικά και εμπράγματα, της «ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ» επί αξιόγραφων, εγχάρτων ή 
άυλων, και επί χρηματοπιστωτικών μέσων, εγχάρτων 
ή άυλων, συμπεριλαμβανομένων μετοχών, ομολόγων, 
παραγώγων, επιταγών και άλλων χρεογράφων, εκτός 
από αυτά που περιλαμβάνονται στα μη μεταβιβαζόμενα 
στοιχεία. 

ιγ) Οι τίτλοι που ανήκουν στην «ΤΑΧΥΔΡΟΜΙΚΟ ΤΑΜΙ¬ 
ΕΥΤΗΡΙΟ» λόγω της υπαγωγής της στις διατάξεις του 
ν. 3723/2008, όπως ισχύει και συγκεκριμένα το ειδικό 
ομόλογο (που εκδόθηκε σύμφωνα με το άρθρο 1 του 
ν. 3723/2008) με Ι3ΙΝ ΘΒ0514017145 ονομαστικής αξίας 
ευρώ 225εκ, καθώς και το ειδικό ομόλογο (που εκδό¬ 
θηκε σύμφωνα με το άρθρο 3 του ν. 3723/2008) με Ι3ΙΝ 
ΘΒ0326040236 ονομαστικής αξίας ευρώ 329εκ. 

ιδ) Εμπράγματα δικαιώματα της «ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ» επί κινητών και ακινήτων. 

ιε) Ολες οι απαιτήσεις και οι υποχρεώσεις της «ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ» κατά του Ελληνικού Δημοσίου και 
Νομικών Προσώπων Δημοσίου Δικαίου, εκτός από αυτές 
που περιλαμβάνονται στα μη μεταβιβαζόμενα στοιχεία. 

ιστ) Οι έννομες σχέσεις που πηγάζουν ή σχετίζονται 
με συμβάσεις ανοίγματος τραπεζικών λογαριασμών 
και οι υποχρεώσεις της «ΤΑΧΥΔΡΟΜΙΚΟ ΤΑΜΙΕΥΤΗ¬ 
ΡΙΟ» από κάθε είδους καταθέσεις πελατών της σε 
αυτήν, συμπεριλαμβανομένων των καταθέσεων άλλων 
πιστωτικών ιδρυμάτων στην «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ», ανεξαρτήτως του ορίου και των εξαιρέσεων του 
ν. 3746/2009. Εντολές πληρωμής, πιστωτικές ή χρεωστι¬ 
κές, με αναφορά σε κάποιον από τους παραπάνω λογα¬ 
ριασμούς, που είχαν δοθεί αλλά δεν είχαν εκτελεστεί 
έως την ανάκληση της άδειας εκτελούνται πλέον από 
την «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ». Επιταγές που 
αναφέρουν ως πληρώτρια τράπεζα την «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» θεωρούνται ότι αναγράφουν ως πληρώ- 
τρια τράπεζα την «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ», 
με όλες τις σχετικές συνέπειες, και σύρονται επί των 
παραπάνω λογαριασμών. 

ιζ) Οι έννομες σχέσεις από δανειακές ή άλλου είδους 
πιστοδοτικές συμβάσεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» με την Τράπεζα της Ελλάδος ή άλλα μέλη του 
Ευρωπαϊκού Συστήματος Κεντρικών Τραπεζών, συμπε¬ 
ριλαμβανομένων και των πιστοδοτικών συμβάσεων για 
την παροχή έκτακτης ρευστότητας από την Τράπεζα 
της Ελλάδος. 

ιη) Οι έννομες σχέσεις και κάθε είδους υποχρεώσεις 
και δικαιώματα της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» που 
απορρέουν από την καθ’ οποιονδήποτε τρόπο συμμε¬ 
τοχή της σε οργανωμένες αγορές, χρηματιστήρια, συ¬ 
στήματα συμψηφισμού, συστήματα πληρωμών, καθώς 
και συστήματα εκκαθάρισης και/ή διακανονισμού χρη¬ 
ματοπιστωτικών μέσων, περιλαμβανομένων και των υπο¬ 
χρεώσεων και δικαιωμάτων που σχετίζονται με εντολές 
οι οποίες έχουν εισαχθεί στα ως άνω συστήματα πριν 
από τη μεταβίβαση των περιουσιακών στοιχείων της 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ» σύμφωνα με την πα¬ 
ρούσα απόφαση και οι οποίες δεν έχουν εκκαθαριστεί, 
συμψηφιστεί ή διακανονιστεί έως τον χρόνο αυτόν. 

ιθ) Ο διακριτικός τίτλος και τα σήματα της «ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ». 

κ) Έννομες σχέσεις της «ΤΑΧΥΔΡΟΜΙΚΟ ΤΑΜΙΕΥΤΗ¬ 
ΡΙΟ» από συμβάσεις οι οποίες εξυπηρετούν τη λειτουρ¬ 
γία της, πλην εκείνων που δεν μεταβιβάζονται. 

κα) Δικαιώματα και υποχρεώσεις που απορρέουν από 
τη σύμβαση που έχει υπογράψει η «ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ» με την εταιρεία «Ανώνυμη Εταιρεία Ελλη¬ 
νικά Ταχυδρομεία» (και διακριτικό τίτλο «ΕΛΤΑ ΑΕ»), 
όπως ισχύει. 

κβ) Δικαιώματα και υποχρεώσεις που απορρέουν από 
τη «Συμφωνία Μετόχων» που έχει υπογράψει η «ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ» με την εταιρεία «ΗΕΕΙΕΝΙΟ 
ΡΟδΤ ΟΒΕϋΙΤ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΠΙΣΤΩ¬ 
ΣΕΩΝ», όπως ισχύει. 

κγ) Δικαιώματα διανοητικής ιδιοκτησίας της «ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ», συμπεριλαμβανομένων ιδίως 
των δικαιωμάτων πνευματικής ιδιοκτησίας, δικαιωμάτων 
ευρεσιτεχνίας, δικαιωμάτων επί λογισμικού, αποκλει¬ 
στικές ή μη άδειες χρήσης επί προϊόντων διανοητικής 
ιδιοκτησίας, κ.λπ. 

κδ) Δικαιώματα και συμβατικές σχέσεις που σχετίζο¬ 
νται με τη λειτουργία ή την εξασφάλιση μεταβιβαζόμε¬ 
νων στοιχείων του ενεργητικού, όπως ιδίως απαιτήσεις 
και εμπράγματα δικαιώματα επί κινητών ή ακινήτων που 
έχουν μεταβιβαστεί καταπιστευτικά στην «ΤΑΧΥΔΡΟΜΙ¬ 
ΚΟ ΤΑΜΙΕΥΤΗΡΙΟ», έγχαρτα ή άυλα αξιόγραφα (όπως 
ιδίως επιταγές), έγχαρτα ή άυλα χρηματοπιστωτικά 
μέσα που έχουν μεταβιβαστεί στην «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» προς εξασφάλιση απαιτήσεών της, δι¬ 
καιώματα επίσχεσης ή συμψηφισμού. 

κε) Έννομες σχέσεις από συμβάσεις παροχής επεν¬ 
δυτικών υπηρεσιών της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ». 

κστ) Οι αξιώσεις της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» για 
αποζημίωση, ανεξαρτήτως αιτίας και θεμελίωσης (ενδο- 
συμβατική ή άλλη), συμπεριλαμβανομένων και αξιώσεων 
της για καταβολή χρηματικής ικανοποίησης λόγω ηθικής 
βλάβης ανεξαρτήτως αιτίας, καθώς και αξιώσεις αδικαι¬ 
ολόγητου πλουτισμού. Από τη μεταβίβαση εξαιρούνται 
αξιώσεις που συνδέονται με μη μεταβιβαζόμενα στοιχεία. 

κζ) Τα δικαιώματα και υποχρεώσεις της «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» έναντι του ΤΕΚΕ, ως είχαν προ της ανά¬ 
κλησης της αδείας της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ». 

κη) Ολες οι απαιτήσεις έναντι του Ταμείου Χρηματο¬ 
πιστωτικής Σταθερότητας, ως είχαν προ της ανάκλησης 
της αδείας της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ». 

κθ) Όλες οι απαιτήσεις και τα δικαιώματα, ενοχικά και 
εμπράγματα, της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» που 
σχετίζονται με την εταιρεία ειδικού σκοπού «ΒγζαηΙίυπι 
Ρίηαποθ ΡίΟ», συμπεριλαμβανομένων κάθε είδους δικαι¬ 


ωμάτων της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» επί μετο¬ 
χών της προαναφερόμενης εταιρείας ειδικού σκοπού. 

λ) Οι τίτλοι που έχει εκδώσει η υπό στοιχείο κθ) εται¬ 
ρεία ειδικού σκοπού, και συγκεκριμένα οι τίτλοι με Ι3ΙΝ 
Χ80180319229 ονομαστικής αξίας € 2,5εκ. 

λα) Οι έννομες σχέσεις οι πηγάζουσες από την έκδο¬ 
ση εγγυητικών επιστολών ή από άλλου είδους εγγυο- 
δοτικές συμβάσεις της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
και τα συναφή με αυτές αναγωγικά δικαιώματα της 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ» έναντι πελατών της ή 
τρίτων, εφόσον δεν σχετίζονται με δανειακές ή άλλου 
είδους πιστοδοτικές συμβάσεις με πελάτες οι οποίες 
δεν μεταβιβάζονται. 

2. Δεν μεταβιβάζονται στην «ΝΕΟ ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» τα περιουσιακά στοιχεία (ενεργητικό, 
παθητικό και έννομες σχέσεις από συμβάσεις) που 
περιγράφονται αμέσως παρακάτω υπό τα στοιχεία α) 
έως και ιζ) (μη μεταβιβαζόμενα στοιχεία). Τα μη μετα¬ 
βιβαζόμενα στοιχεία διατηρούνται υπό τη δικαιοκτησία 
(ενεργητικό) της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» ή συ¬ 
νεχίζουν να βαρύνουν (παθητικό) την «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ». Εφόσον στα μη μεταβιβαζόμενα στοιχεία 
περιλαμβάνονται συμβατικές σχέσεις, σ' αυτές συμβαλ¬ 
λόμενη παραμένει η «ΤΑΧΥΔΡΟΜΙΚΟ ΤΑΜΙΕΥΤΗΡΙΟ». Τα 
μη μεταβιβαζόμενα στοιχεία είναι τα ακόλουθα: 

α) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» με τρίτους που πηγάζουν ή σχετίζονται με συμ¬ 
βάσεις εργασίας που έχει καταρτίσει η «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ», περιλαμβανομένων των προκαταβολών 
μισθών, 

β) Οι υποχρεώσεις και τα δικαιώματα της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» έναντι των μετόχων της, που απορ¬ 
ρέουν από τη μετοχική σχέση, συμπεριλαμβανομένων 
των υποχρεώσεων της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
για καταβολή μερισμάτων που έχουν εγκριθεί για προ¬ 
ηγούμενες χρήσεις, τα οποία δεν έχουν αναληφθεί από 
τους δικαιούχους, και, σε περίπτωση παραγραφής, η 
υποχρέωση της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» για κα¬ 
ταβολή τους στο Ελληνικό Δημόσιο. 

γ) Όλα τα δικαιώματα, ενοχικά και εμπράγματα, της 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ» επί μετοχών των εται¬ 
ρειών «ΡοεΙ ΙπευΓαποβ ΒγοΙ<θγ39θ -Μεσίτες Ασφαλίσεων 
Α.Ε.», «ΤΤΕΙ Ανώνυμη Εταιρεία Στρατηγικού Σχεδιασμού 
και Ανάληψης Οικονομικών Πρωτοβουλιών», «Τ Μεσιτεί¬ 
ας Ασφαλίσεων Ανώνυμη Εταιρεία», «Τ Στεγαστικά ΑΈ.» 
και «Τ Ρυπόε Ανώνυμος Εταιρεία Διαχειρίσεως Αμοιβαί¬ 
ων Κεφαλαίων». 

δ) Οι έννομες σχέσεις από δανειακές συμβάσεις ή 
άλλου είδους πιστοδοτικές συμβάσεις της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» με τις εταιρείες υπό στοιχείο γ) 
της παρούσας παραγράφου, συμπεριλαμβανομένων και 
αναγωγικών δικαιωμάτων της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» από την έκδοση εγγυητικών επιστολών ή από 
άλλου είδους εγγυοδοτικές συμβάσεις της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» με τις υπό στοιχείο γ) εταιρείες. 

ε) Ολες οι αξιώσεις και υποχρεώσεις της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» έναντι τρίτων, περιλαμβανομένων 
και των υπαλλήλων της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ», 
για καταβολή αποζημίωσης από οποιαδήποτε (συμβα¬ 
τική ή εξωσυμβατική) αιτία, για καταβολή χρηματικής 
ικανοποίησης λόγω ηθικής βλάβης, καθώς και για από¬ 
δοση αδικαιολόγητου πλουτισμού, εφόσον συνδέονται 
με τα μη μεταβιβαζόμενα στοιχεία. 

στ) Οι υποχρεώσεις που κατά το νόμο ικανοποιούνται 
από το προϊόν της εκκαθάρισης της «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ». 

ζ) Οι αναβαλλόμενες φορολογικές απαιτήσεις και υπο¬ 
χρεώσεις της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» κατά του 
Ελληνικού Δημοσίου. 

η) Οι φορολογικές απαιτήσεις και υποχρεώσεις της 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ», βάρη και τέλη κάθε εί¬ 
δους, ανεξάρτητα από το εάν έχουν γεννηθεί και αν 
έχουν βεβαιωθεί κατά το χρόνο μεταβίβασης των περι¬ 
ουσιακών στοιχείων της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
σύμφωνα με την παρούσα απόφαση. Ιδίως, δε μεταβιβά¬ 
ζονται υποχρεώσεις για καταβολή ή προκαταβολή φόρων 
κάθε είδους που παρακρατήθηκαν στο χρονικό διάστημα 
έως τη μεταβίβαση των περιουσιακών στοιχείων της «ΤΑ¬ 
ΧΥΔΡΟΜΙΚΟ ΤΑΜΙΕΥΤΗΡΙΟ» σύμφωνα με την παρούσα 
απόφαση, για καταβολή τελών ή εισφορών που αφορούν 
παροχές για το παραπάνω χρονικό διάστημα, για πλη¬ 
ρωμή προστίμων (ανεξάρτητα από τον χρόνο επιβολής) 
για πράξεις ή παραλείψεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» που συντελέστηκαν στο παραπάνω χρονικό διά¬ 
στημα, για καταβολή συμπληρωματικού ή επιπρόσθετου 
φόρου αναφορικά με το παραπάνω χρονικό διάστημα. 

θ) Οι απαιτήσεις και οι υποχρεώσεις της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» κάθε είδους έναντι ασφαλιστικών 
φορέων, οι οποίες αφορούν το χρονικό διάστημα έως τη 
μεταβίβαση των περιουσιακών στοιχείων της «ΤΑΧΥΔΡΟ¬ 
ΜΙΚΟ ΤΑΜΙΕΥΤΗΡΙΟ» σύμφωνα με την παρούσα απόφαση. 

ι) οι υποχρεώσεις της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
έναντι της ασφαλιστικής εταιρείας «Η ΕΘΝΙΚΗ Α.Ε.Ε.Γ.Α.» 
που αφορούν την παροχή πρόσθετης ασφάλισης των 
υπαλλήλων της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ», 
ια) Οι έννομες σχέσεις της «ΤΑΧΥΔΡΟΜΙΚΟ ΤΑΜΙΕΥ¬ 
ΤΗΡΙΟ» έναντι πελατών της από δανειακές ή άλλου 
είδους πιστοδοτικές συμβάσεις της «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ», συμπεριλαμβανομένων και αναγωγικών 
δικαιωμάτων της από την έκδοση εγγυητικών επιστολών 
ή από άλλου είδους εγγυοδοτικές συμβάσεις της «ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ» με τρίτους, οι οποίες αφορούν: 

ί. Οφειλές που αφορούν την αγορά ή την επισκευή 
ακινήτου που χρησιμοποιείται ή πρόκειται να χρησιμο¬ 
ποιηθεί ως κατοικία, οι οποίες ασφαλίζονται με εμπράγ¬ 
ματη ασφάλεια επί του εν λόγω ακινήτου, εφόσον ο 
πιστούχος βρίσκεται σε υπερημερία άνω των εκατόν 
ογδόντα (180) ημερών και το συνολικό ποσό της καθυ¬ 
στέρησης υπερβαίνει το 2% επί της συνολικής εναπομέ- 
νουσας οφειλής. Από το εν λόγω κριτήρια εξαιρούνται 
οι οφειλές για τις οποίες η συνολική αξία της οφειλής 
δεν υπερβαίνει το εβδομήντα πέντε τοις εκατό (75%) 
της αγοραίας αξίας του υπέγγυου ακινήτου. 

ϋ. Οφειλές οι οποίες δεν εμπίπτουν στην ανωτέρω κα¬ 
τηγορία, εφόσον ο πιστούχος βρίσκεται σε υπερημερία 
άνω των ενενήντα (90) ημερών και το συνολικό ποσό 
της καθυστέρησης υπερβαίνει το 2% της συνολικής 
εναπομένουσας οφειλής. 

ιβ) Τα δικαιώματα και οι έννομες σχέσεις που σχε¬ 
τίζονται με τη λειτουργία ή την εξασφάλιση μη μετα¬ 
βιβαζόμενων στοιχείων του ενεργητικού, όπως ιδίως 
απαιτήσεις και εμπράγματα δικαιώματα επί κινητών ή 
ακινήτων που έχουν μεταβιβαστεί καταπιστευτικά στην 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ» προς εξασφάλιση μη 
μεταβιβαζόμενων απαιτήσεών της, δικαιώματα επίσχε¬ 
σης ή συμψηφισμού. 


ιγ) Οι συμβάσεις που έχει συνάψει η «ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» με τρίτους και αφορούν: ί) χορηγίες της 
«ΤΑΧΥΔΡΟΜΙΚΟ ΤΑΜΙΕΥΤΗΡΙΟ» προς φυσικά ή νομικά 
πρόσωπα, ϋ) την παροχή διαφημιστικών υπηρεσιών και 
ίϋ) την απασχόληση παρεχόμενου προσωπικού. 

ιδ) Οι απαιτήσεις της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
έναντι του υπό ειδική εκκαθάριση πιστωτικού ιδρύμα¬ 
τος «Τ ΒαηΚ Α.Τ.Ε.» και οι οποίες απορρέουν από τη 
μετοχική σχέση. 

ιε) Οι απαιτήσεις της «ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
από τον Επενδυτυχό Λογαριασμό για την κάλυψη πα¬ 
ροχών του προγράμματος «Στεγαστικό Ταμιευτήριο». 

ιστ) Τυχόν υπεραξία που προέκυψε από την απόκτηση 
των περιουσιακών στοιχείων της «Τ ΒαηΚ Α.Τ.Ε.» δυνάμει 
της απόφασης ΕΠΑΟ 26/1/17.12.2011. 

ιζ) Ποσό ευρώ δεκαέξι εκατομμυρίων ευρώ (€16.000.000) 
από τα ταμειακά διαθέσιμα της «ΤΑΧΥΔΡΟΜΙΚΟ ΤΑΜΙ¬ 
ΕΥΤΗΡΙΟ». 

3. Στα περιουσιακά στοιχεία της «ΝΕΟ ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ» θα προστεθεί το ποσό που θα της κα¬ 
ταβάλει το Ταμείο Χρηματοπιστωτικής Σταθερότητας, 
σύμφωνα με το άρθρο 63Ε παρ. 7 ν. 3601/2007, σε συνδυ¬ 
ασμό με το άρθρο 9 παρ. 15 ν. 4051/2012, όπως ισχύουν. 

ΠΑΡΑΡΤΗΜΑ 2 

ΚΑΤΑΣΤΑΤΙΚΟ 

ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ 
«ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.» 

ΚΑΙ ΤΟ ΔΙΑΚΡΙΤΙΚΟ ΤΙΤΛΟ 
«ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 

ΚΕΦΑΛΑΙΟ Α' 

ΙΔΡΥΣΗ, ΕΠΩΝΥΜΙΑ, ΕΔΡΑ, ΣΚΟΠΟΣ, 
ΔΙΑΡΚΕΙΑ ΚΑΙ ΜΕΤΟΧΙΚΟ ΚΕΦΑΛΑΙΟ ΤΗΣ ΤΡΑΠΕΖΑΣ. 

ΑΡΘΡΟ 1 

Με το παρόν ιδρύεται Ανώνυμη Τραπεζική Εταιρεία με 
την επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑ¬ 
ΔΟΣ Α.Τ.Ε.» και το διακριτικό τίτλο «ΝΕΟ ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ». Για τις σχέσεις και τις συναλλαγές της 
Εταιρείας με την αλλοδαπή, η επωνυμία θα αποδίδεται 
ως «ΝΕ\Α/ ΤΤ ΗΕΕΕΕΝΙΟ Ρ03ΤΒΑΝΚ 3Α» . 

ΑΡΘΡΟ 2 

Έδρα της Εταιρείας ορίζεται ο Δήμος Αθηναίων. Η 
Εταιρεία μπορεί με απόφαση του Διοικητικού της Συμ¬ 
βουλίου και κατόπιν εγκρίσεως των αρμοδίων Νομι¬ 
σματικών Αρχών να ιδρύει για την εξυπηρέτηση των 
σκοπών της υποκαταστήματα, πρακτορεία και γραφεία 
στην Ελλάδα και την αλλοδαπή. 

ΑΡΘΡΟ 3 

1. Σκοπός της Τράπεζας είναι η διασφάλιση της συνέ¬ 
χειας των κρίσιμων τραπεζικών εργασιών και υπηρεσιών 
πληρωμών του πιστωτικού ιδρύματος με την επωνυμία 
«ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε..» 
προκειμένου να διατηρηθεί η χρηματοπιστωτική στα¬ 
θερότητα και να εξασφαλιστεί η προστασία των κατα¬ 
θετών και επενδυτών υπό την έννοια του ν. 3746/2009, 
η διαφύλαξη της αξίας της εισφερόμενης στην Τράπεζα 
περιουσίας και η ομαλή λειτουργία της προς μεγιστο¬ 
ποίηση της αξίας της μέχρι την εντός ευλόγου χρόνου 
πώληση των μετοχών της, σύμφωνα με το άρθρο 63ΣΤ 
του ν. 3601/2007. Προς τον σκοπό αυτόν η Τράπεζα μπο- 

ρεί να διενεργεί, για ίδιο λογαριασμό ή για λογαριασμό 
τρίτων, στην Ελλάδα και στην αλλοδαπή, είτε αυτοτε- 
λώς είτε σε συνεργασία, συμπεριλαμβανομένης της κοι¬ 
νοπραξίας, μετά τρίτων, του συνόλου, άνευ περιορισμού 
και ετέρας διακρίσεως, των (κυρίων και παρεπόμενων) 
εργασιών, δραστηριοτήτων, συναλλαγών και υπηρεσιών, 
που η εκάστοτε κείμενη (ημεδαπή, κοινοτική, αλλοδαπή) 
νομοθεσία επιτρέπει σε πιστωτικά ιδρύματα. Στο σκοπό 
της Τράπεζας εμπίπτουν ενδεικτικά οι εξής εργασίες: 

α) Η αποδοχή από το κοινό, εντόκως ή ατόκως, 
οποιοσδήποτε μορφής καταθέσεων ή άλλων επιστρε- 
πτέων κεφαλαίων, σε ευρώ ή συνάλλαγμα. 

β) Η χορήγηση δανείων και πιστώσεων κάθε είδους, η 
παροχή εγγυήσεων υπέρ τρίτων, η απόκτηση ή εκχώρη¬ 
ση απαιτήσεων, καθώς και η διαμεσολάβηση στη χρημα¬ 
τοδότηση επιχειρήσεων ή στη μεταξύ τους συνεργασία. 

γ) Η λήψη δανείων, πιστώσεων ή εγγυήσεων και η 
έκδοση χρεογράφων για την άντληση κεφαλαίων. 

δ) Οι πράξεις διενέργειας πληρωμών και μεταφοράς 
κεφαλαίων. 

ε) Η φύλαξη, οργάνωση και διαχείριση πάσης (ρύσε¬ 
ως κινητών αξιών, χρεογράφων, χρηματοοικονομικών 
προϊόντων και εν γένει περιουσιακών στοιχείων συ¬ 
μπεριλαμβανομένου του χαρτοφυλακίου αυτών, η δι¬ 
ενέργεια συναλλαγών επ’ αυτών, για ίδιο λογαριασμό 
ή για λογαριασμό τρίτων, ως και η παροχή συναφών 
υπηρεσιών και συμβουλών. 

στ) Η ίδρυση ή συμμετοχή σε ημεδαπές ή αλλοδαπές 
επιχειρήσεις πάσης φύσεως, που δραστηριοποιούνται 
στην αγορά χρήματος, κεφαλαιαγοράς και, γενικότερα, 
στον ευρύτερο χρηματοπιστωτικό και επενδυτικό τομέα. 

ζ) Η έκδοση και διαχείριση μέσων πληρωμής (πιστω¬ 
τικών και χρεωστικών καρτών, ταξιδιωτικών και τραπε¬ 
ζικών επιταγών, κ.λπ.). 

η) Η παροχή υπηρεσιών αναδόχου, η συμμετοχή στην 
έκδοση και στη διάθεση τίτλων, η κάλυψη εκδόσεων και 
η παροχή συναφών υπηρεσιών. 

θ) Η παροχή μεσολαβητικών και συμβουλευτικών υπη¬ 
ρεσιών και εκπόνηση τεχνικοοικονομικών μελετών σε 
επιχειρήσεις, όσον αφορά την εξεύρεση μετοχικών και 
δανειακών κεφαλαίων, τη διαμόρφωση του κεφαλαίου και 
την επιχειρηματική στρατηγική, καθώς και υπηρεσιών κατά 
την ίδρυση, μετατροπή, τη συγχώνευση, διάσπαση και 
την εξαγορά επιχειρήσεων, μετά των συναφών θεμάτων. 

ι) Η παροχή υπηρεσιών εξυγίανσης και χρηματοοικο¬ 
νομικής αναδιάρθρωσης, 
ια) Η πρακτορεία επιχειρηματικών απαιτήσεων, 
ιβ) Η παροχή εμπορικών πληροφοριών, περιλαμβανο- 
μένων των υπηρεσιών αξιολόγησης της πιστοληπτική 
ικανότητας πελατών. 

ιγ) Φύλαξη τίτλων και άλλων κινητών πραγμάτων και 
εκμίσθωση θυρίδων θησαυροφυλακίου. 

ιδ) Η αντιπροσώπευση τρίτων, που έχουν ή επιδιώκουν 
συναφείς με τους ανωτέρω σκοπούς, και γενικότερα η 
διενέργεια πάσης άλλης πράξεως, συναλλαγής, εργασί¬ 
ας ή δραστηριότητας, συναφούς με τις ανωτέρω ή προ- 
άγουσας τους καταστατικούς σκοπούς της Τράπεζας. 

ιε) Οποιεσδήποτε άλλες επενδυτικές υπηρεσίες πάσης 
φύσεως, κύριες και παρεπόμενες, περιλαμβανομένης 
της διαβίβασης εντολών και της κατάρτισης συναλ¬ 
λαγών επί χρηματοπιστωτικών μέσων σε οποιαδήποτε 
οργανωμένη χρηματιστηριακή αγορά, κατόπιν παροχής 
σχετικής κατά νόμον άδειας. 


ιστ) Η παροχή υπηρεσιών θεματοφυλακής, χειρισμού 
διαχείρισης, εκκαθάρισης και κάθε είδους διεκπεραιωτι- 
κής ή μεσολαβητικής εργασίας σε συστήματα παρακο¬ 
λούθησης ενσώματων και άθλων τίτλων οργανωμένων 
αγορών ή εκδόσεων του Δημοσίου ή ιδιωτικών εκδόσεων. 

ιζ) Η χρηματοδοτική μίσθωση με αντικείμενο κινητά 
ή ακίνητα. 

ιη) Ενεχυροδανειστικές εργασίες. 

2. Η Εταιρεία για την επίτευξη του σκοπού της μπορεί 
να συνεργάζεται με άλλα νομικά ή φυσικά πρόσωπα και 
με κάθε είδους επιχειρήσεις, συμπεριλαμβανομένων και 
αυτών που επιδιώκουν παρεμφερείς σκοπούς, καθώς και 
να συμμετέχει σε αυτές, τηρώντας τις διατάξεις της 
κείμενης νομοθεσίας. 

ΑΡΘΡΟ 4 

Η διάρκεια της Τράπεζας ορίζεται σε δύο έτη από την 
καταχώριση στο Γ ενικό Εμπορικό Μητρώο της απόφα¬ 
σης του Υπουργού Οικονομικών για τη σύσταση της. 

ΑΡΘΡΟ 5 

Το μετοχικό κεφάλαιο της Τράπεζας ορίζεται στο ποσό 
των πεντακοσίων εκατομμυρίων ευρώ (€ 500.000.000), δι¬ 
αιρούμενο σε πεντακόσια εκατομμύρια (500.000.000) κοινές 
ονομαστικές μετοχές μετά ψήφου, αξίας ενός ΕΥΡΩ (€ 1) η 
κάθε μία. Οι μετοχές αυτές αναλαμβάνονται στο σύνολο 
τους από το Ταμείο Χρηματοπιστωτικής Σταθερότητας. Το 
σύνολο καταβάλλεται άμεσα από το Ταμείο Χρηματοπι¬ 
στωτικής Σταθερότητας κατά τη σύσταση της Τράπεζας. 

ΚΕΦΑΛΑΙΟ Β 
ΔΙΟΙΚΗΤΙΚΟ ΣΥΜΒΟΥΛΙΟ 

ΑΡΘΡΟ 6 

1. Το Διοικητικό Συμβούλιο απαρτίζεται από πέντε 
έως εννέα συμβούλους, εκτελεστικά και μη εκτελεστικά 
μέλη, μετόχους ή μη της Τράπεζας. Εκτελεστικά μέλη 
θεωρούνται αυτά που ασχολούνται με τα καθημερινά 
θέματα διοίκησης της εταιρίας, ενώ μη εκτελεστικά τα 
επιφορτισμένα με την προαγωγή όλων των εταιρικών 
ζητημάτων. Ο αριθμός των μη εκτελεστικών μελών του 
διοικητικού συμβουλίου δεν πρέπει να είναι μικρότερος 
του 1/3 του συνολικού αριθμού των μελών. Μεταξύ των 
μη εκτελεστικών μελών πρέπει να υπάρχουν δύο τουλά¬ 
χιστον ανεξάρτητα μέλη κατά την έννοια του άρθρου 4 
του νόμου 3016/2002 αναλόγως εφαρμοζόμενου. Το Διοι¬ 
κητικό Συμβούλιο εκλέγεται από τη Γ ενική Συνέλευση σε 
μυστική ψηφοφορία για διετή θητεία. Μέλος του Διοικη¬ 
τικού Συμβουλίου μπορεί να εκλεγεί και νομικό πρόσωπο. 
Το πρώτο Διοικητικό Συμβούλιο αποτελείται από τους: α. 
Αθανασίου Ευάγγελο του Κωνσταντίνου, ΑΔΤ Ρ 085591 β. 
Βλάχο Δημήτριο του Βασιλείου - Φρίξου, ΑΔΤ X143275 γ. 
Κυπαρίσση Δημήτριο του Αποστόλου, ΑΔΤ X 093861, δ. 
Ξυφαρά Γεώργιο του Δημητρίου, ΑΔΤ Τ125995, ε. Σιγανό 
Χαράλαμπο του Εμμανουήλ, ΑΔΤ ΑΕ 119642, 

Έως την 18.02.2013 το διοικητικό συμβούλιο συγκα- 
λεί γενική συνέλευση για την εκλογή νέου διοικητικού 
συμβουλίου σύμφωνα με τις διατάξεις του ν. 2190/1920. 

2. Οι Σύμβουλοι μπορούν να ανακληθούν ή να αντικα- 
τασταθούν από τη Γ ενική Συνέλευση κατά πάντα χρόνο. 

3. Το Διοικητικό Συμβούλιο εκλέγει, με μυστική ψηφο¬ 
φορία, μεταξύ των μελών του, με απόλυτη πλειοψηφία 
των παρόντων ή αντιπροσωπευομένων μελών του, τον 
Πρόεδρο, έναν (1) τουλάχιστον Αντιπρόεδρο και τον 

Διευθύνοντα Σύμβουλο και ορίζει τα εκτελεστικά και 
μη εκτελεστικά μέλη. Το αξίωμα του Αντιπροέδρου και 
του Διευθύνοντος Συμβούλου μπορεί να συμπίπτουν στο 
αυτό πρόσωπο. Η εκλογή τους γίνεται στην πρώτη συ¬ 
νεδρίαση του Διοικητικού Συμβουλίου, μετά την εκλογή 
του Διοικητικού Συμβουλίου από τη Γενική Συνέλευση. 

4. Τον Πρόεδρο, όταν απουσιάζει ή κωλύεται, αναπλη¬ 
ρώνει κατά σειρά ο Αντιπρόεδρος και ο Διευθύνων Σύμ¬ 
βουλος και σε περίπτωση απουσίας ή κωλύματος αυτών, 
Σύμβουλος που ορίζεται από το Διοικητικό Συμβούλιο. 

5. Εάν μείνει κενή η θέση Συμβούλου, λόγω θανάτου, 
παραίτησης ή για οποιοδήποτε άλλο λόγο, πριν λήξει η 
θητεία του, το Διοικητικό Συμβούλιο, με την προϋπόθεση 
ότι η αναπλήρωση της θέσης δεν είναι εφικτή από ανα¬ 
πληρωματικά μέλη, που έχουν τυχόν εκλεγεί από τη Γ ενική 
Συνέλευση, δύναται, εφόσον οι εναπομείναντες Σύμβουλοι 
είναι τουλάχιστον τρεις (3), πριν από οποιαδήποτε άλλη 
απόφαση να εκλέξει προσωρινό αντικαταστάτη μέχρι την 
προσεχή Γ ενική Συνέλευση, οπότε αυτή αποφασίζει οριστι¬ 
κά, χωρίς ωστόσο τυχόν αρνητική απόφαση της Γενικής 
Συνέλευσης να προσβάλλει την εγκυρότητα των πράξεων 
του προσωρινού Συμβούλου στο χρονικό διάστημα που 
μεσολάβησε. Σε κάθε περίπτωση, ο αριθμός των Συμβούλων 
που εκλέγονται κατ’ εφαρμογή της παρούσας παραγράφου, 
είναι υποχρεωτικά ίσος με τον αριθμό των αποχωρούντων 
Συμβούλων, έτσι ώστε ο συνολικός αριθμός των Συμβούλων 
να μη μεταβάλλεται. 

Κατά συνέπεια, τα απομένοντα μέλη του Διοικητικού 
Συμβουλίου μπορούν να συνεχίσουν τη διαχείριση και εκ¬ 
προσώπηση της Τράπεζα και χωρίς την αντικατάσταση 
των ελλειπόντων μελών, με την προϋπόθεση ότι ο αριθμός 
αυτός υπερβαίνει το ήμισυ των μελών, όπως είχαν πριν από 
την επέλευση της εκκένωσης της θέσης και τα απομένοντα 
μέλη δεν είναι λιγότερα από τρία (3). 

Σε κάθε περίπτωση, τα απομένοντα μέλη του Διοικητικού 
Συμβουλίου, ανεξάρτητα από τον αριθμό τους, μπορούν να 
προβούν σε σύγκληση Γ ενικής Συνέλευσης με αποκλειστικό 
σκοπό την εκλογή νέου Διοικητικού Συμβουλίου. 

ΑΡΘΡΟ 7 

1. Το Διοικητικό Συμβούλιο συνέρχεται όποτε οι ανά¬ 
γκες της Τράπεζας το απαιτούν στην έδρα της Τράπε¬ 
ζας, ή κατόπιν εγγράφου γνωστοποιήσεως του Προέ¬ 
δρου της και εκτός της έδρας αυτής στην ημεδαπή ή 
αλλοδαπή, όπου η Τράπεζα έχει παρουσία. 

2. Το Διοικητικό Συμβούλιο, έγκυρα συνεδριάζει εκτός 
της έδρας του σε άλλο τόπο, είτε στην ημεδαπή είτε 
στην αλλοδαπή, εφόσον στη συνεδρίαση αυτή παρίστα- 
νται ή αντιπροσωπεύονται όλα τα μέλη του και κανένα 
μέλος δεν αντιλέγει στην πραγματοποίηση της συνε¬ 
δρίασης και τη λήψη αποφάσεων. 

2α. Το Διοικητικό Συμβούλιο μπορεί να συνεδριάζει με 
τηλεδιάσκεψη. Στην περίπτωση αυτή η πρόσκληση προς τα 
μέλη του Διοικητικού Συμβουλίου περιλαμβάνει τις αναγκαί¬ 
ες πληροφορίες για τη συμμετοχή αυτών στη συνεδρίαση. 

3. Το Διοικητικό Συμβούλιο συνέρχεται με πρόσκληση 
του Προέδρου ή τον αναπληρωτή του, που γνωστοποι¬ 
είται στα μέλη δύο (2) τουλάχιστον εργάσιμες ημέρες 
πριν από τη συνεδρίαση. Απόντος ή κωλυομένου του 
Προέδρου, ο τελευταίος αναπληρώνεται από τον Αντι¬ 
πρόεδρο. Στην πρόσκληση αυτή πρέπει απαραίτητα να 
αναγράφονται με σαφήνεια και τα θέματα της ημερήσιας 
διάταξης, διαφορετικά η λήψη αποφάσεων επιτρέπεται 


μόνον εφόσον παρίστανται ή αντιπροσωπεύονται όλα τα 
μέλη του και κανένα δεν αντιλέγει στη λήψη αποφάσεων. 

4. Τη σύγκληση του Διοικητικού Συμβουλίου μπορούν 
επίσης να ζητήσουν δύο (2) από τα μέλη του, με αίτησή 
τους προς τον Πρόεδρο ή τον αναπληρωτή του, η οποία 
πρέπει να περιλαμβάνει όλα τα θέματα της ημερήσιας 
διάταξης. Ο Πρόεδρος του Διοικητικού Συμβουλίου ή ο 
αναπληρωτής του υποχρεούται να συγκαλέσει το Διοικη¬ 
τικό Συμβούλιο εντός προθεσμίας επτά (7) ημερών από την 
υποβολή της αίτησης. Σε περίπτωση άρνησης του Προέ¬ 
δρου ή του αναπληρωτή του να συγκαλέσει το Διοικητικό 
Συμβούλιο, μέσα στην ανωτέρω προθεσμία ή σε περίπτω¬ 
ση εκπρόθεσμης σύγκλησής του, τα μέλη, που ζήτησαν 
τη σύγκληση, επιτρέπεται να συγκαλέσουν το Διοικητικό 
Συμβούλιο μέσα σε προθεσμία πέντε (5) ημερών από τη 
λήξη της ανωτέρω προθεσμίας των επτά (7) ημερών, γνω¬ 
στοποιώντας τη σχετική πρόσκληση στα λοιπά μέλη του 
Διοικητικού Συμβουλίου. Στην πρόσκληση πρέπει με ποινή 
απαραδέκτου να αναφέρονται με σαφήνεια τα θέματα με 
τα οποία θα ασχοληθεί το Διοικητικό Συμβούλιο. 

5. Οι συζητήσεις και αποφάσεις του Διοικητικού 
Συμβουλίου καταχωρούνται περιληπτικά σε ειδικό βι¬ 
βλίο, που μπορεί να τηρείται κατά το μηχανογραφικό 
σύστημα. Κατόπιν αιτήσεως μέλους του Διοικητικού 
Συμβουλίου, ο Πρόεδρος υποχρεούται να καταχωρί¬ 
σει στα πρακτικά ακριβή περίληψη της γνώμης του. 
Στο βιβλίο αυτό καταχωρείται επίσης κατάλογος των 
παραστάντων και αντιπροσωπευθέντων κατά τη συνε¬ 
δρίαση μελών του Διοικητικού Συμβουλίου. Αν ένας ή 
περισσότεροι Σύμβουλοι αρνούνται να υπογράψουν, η 
άρνησήτους καταγράφεται στα πρακτικά. Τα αντίγραφα 
και τα αποσπάσματα των πρακτικών του Διοικητικού 
Συμβουλίου επικυρώνονται από τον Πρόεδρο του Δι¬ 
οικητικού Συμβουλίου ή άλλο μέλος του Διοικητικού 
Συμβουλίου ή από τον Γραμματέα του Διοικητικού Συμ¬ 
βουλίου ή οποιοδήποτε άλλο πρόσωπο ειδικά οριζόμενο 
από το τελευταίο για το σκοπό αυτό. 

6. Κάθε Σύμβουλος έχει μία (1) ψήφο, όταν όμως αντι¬ 
προσωπεύει απάντα Σύμβουλο μπορεί να έχει δύο (2) 
ψήφους, εφόσον είναι ειδικά εξουσιοδοτημένος με έγ¬ 
γραφη εντολή (επιστολή, τηλεγράφημα, τηλεομοιοτυ¬ 
πία) του απουσιάζοντος Συμβούλου. Η εξουσιοδότηση 
μπορεί να αφορά περισσότερες από μία συνεδριάσεις. 
Στο πρόσωπο του αυτού Συμβούλου δεν επιτρέπεται 
να συγκεντρωθούν περισσότερες από δύο (2) ψήφοι 
περιλαμβανομένης της δικής του. Απαγορεύεται η αντι¬ 
προσώπευση Συμβούλου στο Διοικητικό Συμβούλιο από 
πρόσωπο που δεν είναι μέλος του Συμβουλίου. 

ΑΡΘΡΟ 8 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται αυτοπροσώπως 
ή αντιπροσωπεύονται σύμφωνα με το άρθρο 7 παρ. 6 
το ήμισυ πλέον ενός των Συμβούλων, ουδέποτε όμως οι 
αυτοπρόσωπα παριστάμενοι Σύμβουλοι δύνανται να είναι 
λιγότεροι των τριών (3). Για την εξεύρεση του αριθμού της 
απαρτίας, παραλείπεται τυχόν κλάσμα που προκύπτει. 

2. Οι αποφάσεις του Διοικητικού Συμβουλίου λαμβά- 
νονται με απόλυτη πλειοψηφία των παρισταμένων και 
αντιπροσωπευομένων Συμβούλων, εκτός αν άλλως ορί¬ 
ζεται στο παρόν Καταστατικό, ή στο νόμο. Επί προσω¬ 
πικών ζητημάτων, οι αποφάσεις λαμβάνονται με μυστική 
ψηφοφορία δια ψηφοδελτίων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2749 


3. Οι συζητήσεις και αποφάσεις του Διοικητικού κα- 
ταχωρούνται στο βιβλίο πρακτικών του Διοικητικού 
Συμβουλίου της Τράπεζας και υπογράφονται από τον 
Πρόεδρο και τους παρόντες Συμβούλους. 

4. Η κατάρτιση και υπογραφή πρακτικού από όλα τα 
μέλη του Διοικητικού Συμβουλίου ή τους αντιπροσώ¬ 
πους τους ισοδυναμεί με απόφαση του Διοικητικού Συμ¬ 
βουλίου, ακόμη και εάν δεν έχει προηγηθεί συνεδρίαση. 

5. Ο Σύμβουλος που απουσιάζει αδικαιολόγητα από τις 
συνεδριάσεις του Διοικητικού Συμβουλίου, για χρονικό 
διάστημα που υπερβαίνει το εξάμηνο, θεωρείται ότι 
υποβάλλει την παραίτησή του, η οποία ολοκληρώνεται 
όταν το Διοικητικό Συμβούλιο αποφασίσει σχετικά και 
καταχωρήσει την απόφασή του στα πρακτικά του. 

ΑΡΘΡΟ 9 

1. Τα μέλη του Διοικητικού Συμβουλίου δικαιούνται να 
λάβουν αποζημίωση για κάθε αυτοπρόσωπη παράσταση 
τους στις συνεδριάσεις του Διοικητικού Συμβουλίου. Το 
ύψος της αποζημίωσης αυτής καθορίζεται με απόφαση 
της Γενικής Συνέλευσης των μετόχων. 

2 Οποιαδήποτε άλλη αμοιβή ή αποζημίωση των μελών 
του Διοικητικού Συμβουλίου βαρύνει την Τράπεζα, μόνον εάν 
εγκριθεί με ειδική απόφαση της Τακτικής Γενικής Συνέλευ¬ 
σης. Η παραπάνω αμοιβή ή αποζημίωση μπορεί να μειωθεί 
από τα αρμόδια δικαστήρια εάν κριθεί υπέρογκη και αντε- 
τάχθησαν στην ανωτέρω απόφαση της Γ ενικής Συνέλευσης 
μέτοχοι εκπροσωπούντες το 1/10 του μετοχικού κεφαλαίου. 

ΑΡΘΡΟ 10 

1. Κάθε μέλος του Διοικητικού Συμβουλίου ευθύνεται 
έναντι της Τράπεζας, κατά τα προβλεπόμενα στα άρθρα 
22α και 22β Κ.Ν. 2190/1920, όπως ισχύει, για κάθε πταίσμα 
κατά την άσκηση των καθηκόντων του. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της Τράπεζας, για τα οποία έλαβαν γνώση υπό την 
ιδιότητά τους ως Συμβούλων. 

3. Απαγορεύεται σε Συμβούλους που μετέχουν στη 
διεύθυνση της Τράπεζας και σε Διευθυντές της, να ενερ¬ 
γούν κατ’ επάγγελμα, χωρίς προηγούμενη άδεια της 
Γ ενικής Συνέλευσης, για ίδιο λογαριασμό ή για λογα¬ 
ριασμό τρίτων, πράξεις που υπάγονται σε κάποιον από 
τους επιδιωκόμενους από την Τ ράπεζα σκοπούς και να 
μετέχουν ως ομόρρυθμοι εταίροι εταιρειών που επιδιώ¬ 
κουν παρεμφερείς σκοπούς. Από την απαγόρευση αυτή 
εξαιρούνται οι δραστηριότητες των παραπάνω προ¬ 
σώπων που ασκούνται ήδη κατά το χρόνο ίδρυσης της 
Τράπεζας. Σε περίπτωση παράβασης των ανωτέρω απα¬ 
γόρευσης, η Τράπεζα δικαιούται αποζημίωσης κατά τα 
οριζόμενα στο άρθρο 23 παρ. 2 και 3 του Κ.Ν. 2190/1920. 

ΑΡΘΡΟ 11 

1. Το Διοικητικό Συμβούλιο έχει τη διοίκηση και διαχείριση 
των υποθέσεων της Τράπεζας, την εκπροσωπεί δικαστικώς 
και εξωδίκως, αποφασίζει και ενεργεί κάθε πράξη για την 
διαχείριση των υποθέσεων, της περιουσίας της και τη γε¬ 
νικότερη επιδίωξη του εταιρικού σκοπού, με εξαίρεση τα 
θέματα, που κατά το νόμο ή το παρόν Καταστατικό έχουν 
υπαχθεί ρητά στην αρμοδιότητα της Γενικής Συνέλευσης ή 
για τα οποία αυτή έχει αποφασίσει. Πράξεις του Διοικητικού 
Συμβουλίου και εκτός του εταιρικού σκοπού, δεσμεύουν την 
Τράπεζα έναντι τρίτων, εκτός εάν αποδειχθεί ότι ο τρίτος 
γνώριζε την υπέρβαση ή όφειλε να την γνωρίζει. 


2. Το Διοικητικό Συμβούλιο μπορεί, με απόφαση του, 
που λαμβάνεται με την απαρτία και πλειοψηφία του 
άρθρου 8 παρ. 1 και 2 του παρόντος Καταστατικού, να 
αναθέτει το σύνολο ή μέρος των εξουσιών του, περιλαμ- 
βανομένης της εξουσίας εκπροσώπησης και δέσμευσης 
της Τ ράπεζας σε ένα ή περισσότερα μέλη του, καθώς 
επίσης και σε διευθυντές ή υπάλληλους της Τράπεζας 
ή τρίτους, καθορίζοντας συγχρόνως στην παραπάνω 
απόφασή του την έκταση της σχετικής ανάθεσης. Τα 
πρόσωπα στα οποία ανατίθεται κατά την παρούσα πα¬ 
ράγραφο η εκπροσώπηση και δέσμευση της Τ ράπεζας, 
την εκπροσωπούν και την δεσμεύουν, ως όργανά της, 
σε όλη, την έκταση των οριζομένων από το Διοικητικό 
Συμβούλιο αρμοδιοτήτων της εκπροσώπησης και δέ¬ 
σμευσης της Τ ράπεζας. 

3. Σε περίπτωση δόσης όρκου, επιβληθέντος στην 
Τ ράπεζα, υποβολής μηνύσεων και εγκλήσεων και παραι¬ 
τήσεων απ’ αυτές, ασκήσεως πολιτικής αγωγής ενώπιον 
ποινικών δικαστηρίων και κατά τη διάρκεια προανακρί- 
σεως ή επ’ ακροατηρίου συζητήσεως και παραιτήσεως 
από αυτήν, άσκησης ενδίκων μέσων κατ’ αποφάσεων 
ποινικών δικαστηρίων και δικαστικών συμβουλίων και 
παραίτησης από αυτά, ως επίσης και σε κάθε περί¬ 
πτωση όπου απαιτείται παράσταση στο δικαστήριο ή 
αυτοπρόσωπη εμφάνιση σε εισαγγελικές ή άλλες δικα¬ 
στικές αρχές, η Τράπεζα εκπροσωπείται νόμιμα από τον 
Πρόεδρο του ή/και τον αναπληρωτή του ή/και από μέ¬ 
λος του Διοικητικού Συμβουλίου καθώς και, ύστερα από 
απόφαση του Διοικητικού Συμβουλίου για την ανάθεση 
των ως άνω συγκεκριμένων εξουσιών ή αρμοδιοτήτων 
από υπάλληλο της Τράπεζας ή/και πληρεξούσιο δικη¬ 
γόρο αυτής που ορίζεται από το Διοικητικό Συμβούλιο, 
ως υποκατάστατο ειδικό όργανο εκπροσώπησης της 
Τράπεζας για τις αρμοδιότητες που εξειδικεύονται στη 
σχετική απόφαση του Διοικητικού Συμβουλίου. 

ΚΕΦΑΛΑΙΟ Γ 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 
ΑΡΘΡΟ 12 

Η Γενική Συνέλευση, νόμιμα συγκροτημένη κατά το 
Καταστατικό και το νόμο, αποτελεί το ανώτατο όργανο 
της Εταιρείας, εκπροσωπεί το σύνολο των μετόχων 
και οι νόμιμες αποφάσεις της για όλα τα θέματα είναι 
υποχρεωτικές για τους μετόχους, ακόμη και για τους 
απόντες ή εκείνους που διαφωνούν με αυτές. 

ΑΡΘΡΟ 13 

1. Η Γ ενική Συνέλευση των μετόχων, τακτική ή έκτακτη, 
εξαιρέσει των αυτόκλητων, συγκαλείται από το Διοικη¬ 
τικό Συμβούλιο κατά τις διατάξεις του Καταστατικού 
και του Κ.Ν. 2190/1920, όπως ισχύει. 

2. Η Γ ενική Συνέλευση συγκαλείται από το Διοικητικό 
Συμβούλιο, υποχρεωτικά, στην έδρα της Τράπεζας ή 
στην περιφέρεια άλλου δήμου εντός του νομού της 
έδρας ή άλλου δήμου όμορου της έδρας, ή στην έδρα 
του Χρηματιστηρίου όπου οι μετοχές της έχουν εισα- 
χθεί, τακτικώς μεν κατά το πρώτο εξάμηνο μετά τη λήξη 
της εταιρικής χρήσεως, εκτάκτως δε σύμφωνα με τους 
ορισμούς του νόμου. 

Το Διοικητικό Συμβούλιο μπορεί, εφ' όσον κρίνει σκόπι¬ 
μο, να συγκαλεί έκτακτη Γ ενική Συνέλευση των μετόχων. 

3. Το Διοικητικό Συμβούλιο υποχρεούται να συγκαλεί 
Γ ενική Συνέλευση των μετόχων, εκτός από την περίπτω- 

ση της παρ. 2 του παρόντος άρθρου, εντός δέκα (10) 
ημερών, μετά από αίτηση των ελεγκτών, ή εντός τριάντα 
(30) ημερών, μετά από αίτηση μετόχων εκπροσωπού- 
ντων το ένα εικοστό (1/20) του καταβεβλημένου μετο¬ 
χικού κεφαλαίου. Οι προθεσμίες αυτές αρχίζουν από 
τη χρονολογία επίδοσης της αίτησης στον Πρόεδρο 
του Διοικητικού Συμβουλίου. Η ημερήσια διάταξη έχει 
ως θέμα το αναφερόμενο στην αίτηση των μετόχων. 

ΑΡΘΡΟ 14 

1. Η Γενική Συνέλευση των μετόχων είναι αποκλειστικά 
αρμόδια να αποφασίζει επί των παρακάτω θεμάτων: 

α) τροποποίηση του Καταστατικού, 
β) αύξηση του μετοχικού κεφαλαίου, εκτός εκείνων 
που αποφασίζονται από το Διοικητικό Συμβούλιο κατά 
το άρθρο 13 του Κ.Ν. 2190/1920, μείωση του μετοχικού κε¬ 
φαλαίου και έκδοση προνομιούχων μετοχών, με ή χωρίς 
δικαίωμα ψήφου και με καθορισμό των προνομίων τους, 
γ) έκδοση ομολογιακών δανείων μετατρέψιμων σε 
μετοχές, εκτός εκείνων που αποφασίζονται από το Δι¬ 
οικητικό Συμβούλιο κατά το άρθρο 3α παρ. 1 εδ. β' του 
Κ.Ν. 2190/1920), 

δ) εκλογή των μελών του Διοικητικού Συμβουλίου και 
διορισμού των ελεγκτών, πλην των περιπτώσεων των 
άρθρων 33 και 36 του παρόντος Καταστατικού. Η Γενική 
Συνέλευση δύναται να εκλέξει αναπληρωματικά μέλη 
του Διοικητικού Συμβουλίου και αναπληρωματικούς 
ελεγκτές, η οποίοι θα αναλάβουν την αναπλήρωση της 
σχετικής θέσης που εκκενώθηκε για οιανδήποτε λόγο, 
ε) έγκριση των οικονομικών καταστάσεων της Τράπεζας, 
στ) διάθεση των ετησίων κερδών, 
ζ) συγχώνευση, διάσπαση, μετατροπή της Τράπεζας 
από ανώνυμη εταιρεία σε άλλο εταιρικό τύπο, αναβίωση 
της Τράπεζας μετά τη λύση της, παράταση της διάρκει¬ 
ας της, λύση και εκκαθάριση της Τράπεζας, 
η) διορισμού εκκαθαριστών, και 
θ) παντός άλλου θέματος που προβλέπεται από το 
Νόμο ή το παρόν Καταστατικό. 

2. Δεν υπάγονται στην αποκλειστική αρμοδιότητα της 
Γενικής Συνελεύσεως τα θέματα που διαλαμβάνονται 
στο άρθρο 34 παρ. 2 του Κ.Ν. 2190/1920, και όπου αλλού 
ο νόμος ορίζει. 

ΑΡΘΡΟ 15 

1. Η πρόσκληση της Γ ενικής Συνέλευσης περιλαμβάνει 
τα εκάστοτε οριζόμενα κατά νόμο στοιχεία, μεταξύ των 
οποίων, το οίκημα με ακριβή διεύθυνση, την ημεροχρο- 
νολογία και την ώρα της συνεδρίασης, τα θέματα της 
ημερήσιας διάταξης με σαφήνεια, τους μετόχους που 
έχουν δικαίωμα συμμετοχής, καθώς και ακριβείς οδηγίες 
για τον τρόπο με τον οποίο οι μέτοχοι θα μπορέσουν να 
μετάσχουν στη συνέλευση και αν ασκήσουν τα δικαιώμα- 
τά τους αυτοπροσώπως ή δί αντιπροσώπου ή, ενδεχομέ¬ 
νως, και εξ αποστάσεως και δημοσιεύεται κατά το νόμο. 

2. Η Γ ενική Συνέλευση προσκαλείται είκοσι (20) τουλά¬ 
χιστον ημέρες πριν από την οριζόμενη για τη συνεδρί¬ 
ασή της, υπολογιζόμενων και των εξαιρετέων ημερών. 

Η δημοσίευση στο τεύχος Ανωνύμων Εταιρειών και 
Εταιρειών Περιορισμένης Ευθύνης της Εφημερίδας της 
Κυβέρνησης, γίνεται προ δέκα (10) τουλάχιστον πλήρων 
ημερών και προ είκοσι (20) ημερών στις λοιπές εφημε¬ 
ρίδες. Ενόσω οι μετοχές της Τράπεζας είναι εισηγμένες 


σε οργανωμένη αγορά, μπορεί να δημοσιεύεται στα ανω¬ 
τέρω έντυπα μέσα, περίληψη της πρόσκλησης, η οποία 
περιλαμβάνει τουλάχιστον τα στοιχεία που ορίζει εκά¬ 
στοτε ο νόμος, ενώ το πλήρες κείμενο της πρόσκλησης 
θα δημοσιεύεται στην ιστοσελίδα της Τράπεζας. Το πλή¬ 
ρες κείμενο της πρόσκλησης δημοσιοποιείται επιπλέον 
μέσα στην προθεσμία της παραγράφου 2 (20 ημέρες), με 
τρόπο που διασφαλίζει την ταχεία και χωρίς διακρίσεις 
πρόσβαση σε αυτήν, με μέσα που κατά την κρίση του 
Διοικητικού Συμβουλίου θεωρούνται ευλόγως αξιόπιστα, 
για την αποτελεσματική διάχυση των πληροφοριών στο 
επενδυτικό κοινό, όπως ιδίως με έντυπα και ηλεκτρονικά 
μέσα ενημέρωσης με εθνική και πανευρωπαϊκή εμβέλεια, 
χωρίς καμία επιπλέον χρέωση για τους μετόχους. 

3. Προκειμένου περί επαναληπτικών Γ ενικών Συνελεύσε¬ 
ων, νεότερη πρόσκληση δεν απαιτείται, εάν στην αρχική 
πρόσκληση ορίζονται ο τόπος και ο χρόνος των επαναλη¬ 
πτικών εκ του νόμου προβλεπόμενων συνεδριάσεων, για την 
περίπτωση μη επιτεύξεως απαρτίας, υπό την προϋπόθεση 
ότι μεσολαβούν τουλάχιστον δέκα (10) πλήρεις ημέρες ανά¬ 
μεσα στη ματαιωθείσα συνεδρίαση και στην επαναληπτική. 

4. Η ημέρα δημοσίευσης της πρόσκλησης της Γ ενικής 
Συνέλευσης και η ημέρα της συνεδρίασης δεν υπολο¬ 
γίζονται. 

5. Η πρόσκληση για τη σύγκληση Γενικής Συνέλευ¬ 
σης και η απόφασή της για τη μείωση του μετοχικού 
κεφαλαίου πρέπει, επί ποινή ακυρότητας, να ορίζει το 
σκοπό της μείωσης καθώς και τον τρόπο πραγματο¬ 
ποίησής της. 

6. Κατόπιν σχετικής προς τούτο απόφασης του Διοικη¬ 
τικού Συμβουλίου και σύμφωνα με τις προϋποθέσεις που 
ορίζονται στο νόμο, οι εργασίες της Γ ενικής Συνελεύ¬ 
σεως μπορούν να διεξαχθούν και μέσω τηλεδιάσκεψης. 

ΑΡΘΡΟ 16 

1. Γ ια να μετάσχει μέτοχος στη Γ ενική Συνέλευση πρέπει 
να καταθέσει τις μετοχές του στο Ταμείο της εταιρίας, 
στο Τ αμείο Παρακαταθηκών και Δανείων ή σε οποιαδή¬ 
ποτε ανώνυμη τραπεζική εταιρία λειτουργούσα στην Ελ¬ 
λάδα τουλάχιστον πέντε ημέρες πριν από την ορισθείσα 
για τη συνεδρίαση της συνέλευσης. Στην ίδια προθεσμία 
του προηγούμενου εδαφίου πρέπει να κατατεθούν στην 
εταιρία οι αποδείξεις καταθέσεως των μετοχών. 

2. Στην επαναληπτική Γενική Συνέλευση μπορούν να 
μετάσχουν μέτοχοι υπό τις ίδιες παραπάνω τυπικές 
προϋποθέσεις. 

3. Οι δικαιούμενοι να μετάσχουν στη Γενική Συνέλευση 
μέτοχοι μπορούν να αντιπροσωπευθούν σε αυτήν από 
κατάλληλα εξουσιοδοτημένο από αυτούς πληρεξούσιο. 
Νομικά πρόσωπα μετέχουν στη Γ ενική Συνέλευση ορί¬ 
ζοντας ως εκπροσώπους τους μέχρι τρία (3) φυσικά 
πρόσωπα. Οι ανήλικοι, οι απαγορευμένοι και τα νομικά 
πρόσωπα αντιπροσωπεύονται από τους νόμιμους αντι¬ 
προσώπους τους. Ο διορισμός και η ανάκληση αντι¬ 
προσώπου του μετόχου γίνεται εγγράφως (με δημόσιο 
ή ιδιωτικό έγγραφο) ή κατόπιν αποφάσεως του Διοι¬ 
κητικού Συμβουλίου με ηλεκτρονικό ταχυδρομείο ή με 
αποστολή φαξ στον αριθμό που θα ορίζει κάθε φορά 
η πρόσκληση της Γενικής Συνέλευσης και κοινοποιεί¬ 
ται στην Τράπεζα με τους ίδιους τύπους τουλάχιστον 
τρεις (3) ημέρες πριν από την ορισθείσα ημερομηνία 
συνεδρίασης της Συνέλευσης. 

4. Μέτοχοι ή αντιπρόσωποι αυτών που δεν συμμορφώ¬ 
θηκαν με τις διατυπώσεις που ορίζει ο νόμος (άρθρο 28 
Κ.Ν. 2190/1920), η οικεία πρόσκληση της Γενικής Συνέ¬ 
λευσης και το παρόν άρθρο 16 μπορούν να μετάσχουν 
στη Γ ενική Συνέλευση μόνο μετά από άδεια αυτής. 

ΑΡΘΡΟ 17 

1. Δέκα (10) ημέρες πριν από την τακτική Γ ενική Συνέ¬ 
λευση, κάθε μέτοχος μπορεί να λάβει από την Τράπεζα 
τις ετήσιες οικονομικές καταστάσεις της, καθώς και 
τις σχετικές εκθέσεις του Διοικητικού Συμβουλίου και 
των ελεγκτών. 

2. Είκοσι τέσσερις (24) ώρες πριν από κάθε Γενική 
Συνέλευση, πρέπει να τοιχοκολλάται σε εμφανή θέση 
του Καταστήματος της Τράπεζας, πίνακας αυτών που 
έχουν δικαίωμα ψήφου κατά τη Γ ενική Συνέλευση των 
μετόχων με ένδειξη των τυχόν αντιπροσώπων τους, του 
αριθμού των μετοχών και ψήφων καθενός, όπως επίσης 
των διευθύνσεων αυτών και των αντιπροσώπων τους. 
Στον πίνακα αυτό καταχωρούνται υποχρεωτικά από το 
Διοικητικό Συμβούλιο όλοι οι μέτοχοι που συμμορφώθη¬ 
καν με τις διατάξεις του άρθρου 16 του Καταστατικού. 

3. Εάν μέτοχος ή αντιπρόσωπος του έχει αντιρρήσεις 
κατά του καταλόγου του πίνακα μπορεί να υποβάλει 
τις αντιρρήσεις αυτές, επί ποινή απαραδέκτου, μόνο 
στην αρχή της συνεδρίασης και πριν από την έναρξη 
της συζήτησης επί των θεμάτων της ημερήσιας διάτα¬ 
ξης. Ακολούθως, η Γ ενική Συνέλευση αποφασίζει για τη 
συμμετοχή ή μη του μετόχου, στον οποίο αφορούν οι 
αντιρρήσεις, και για κάθε σχετικό θέμα. 

ΑΡΘΡΟ 18 

1. Υπό την επιφύλαξη του άρθρου 19 παρ. 1 έως 3 
του παρόντος Καταστατικού, η Γενική Συνέλευση των 
μετόχων βρίσκεται σε απαρτία και συνεδριάζει έγκυρα 
επί των θεμάτων της ημερήσιας διάταξης όταν παρίστα- 
νται ή αντιπροσωπεύονται μέτοχοι που εκπροσωπούν 
το ένα πέμπτο (1/5) τουλάχιστον του καταβεβλημένου 
εταιρικού κεφαλαίου. 

2. Εάν δεν συντελεσθεί αυτή η απαρτία, η Γ ενική Συνέ¬ 
λευση συνέρχεται εκ νέου εντός είκοσι (20) ημερών από 
τη χρονολογία της ματαιωθείσης συνεδρίασης, προσκα¬ 
λούμενη προ δέκα (10) τουλάχιστον ημερών, σύμφωνα 
με τους ορισμούς του νόμου και του καταστατικού, με 
την επιφύλαξη του άρθρου 15 παρ. 3 του παρόντος κα¬ 
ταστατικού. Σε αυτή τη συνεδρίαση, η Γ ενική Συνέλευση 
βρίσκεται σε απαρτία και εγκύρως συνεδριάζει επί των 
θεμάτων της αρχικής ημερήσιας διάταξης, οποιοδήποτε 
και αν είναι το τμήμα του καταβεβλημένου εταιρικού 
κεφαλαίου της Τράπεζας που παρίσταται και αντιπρο¬ 
σωπεύεται στη συνεδρίαση αυτή. 

3. Υπό την επιφύλαξη του άρθρου 19 παρ. 4 του παρό¬ 
ντος Καταστατικού, οι αποφάσεις της Γ ενικής Συνέλευ¬ 
σης λαμβάνονται με απόλυτη πλειοψηφία του συνόλου 
των ψήφων που εκπροσωπούνται σε αυτή. 

ΑΡΘΡΟ 19 

1. Η Γενική Συνέλευση βρίσκεται σε απαρτία και συ¬ 
νεδριάζει έγκυρα επί των θεμάτων της ημερήσιας διά¬ 
ταξης, όταν παρίστανται ή αντιπροσωπεύονται μέτοχοι 
που εκπροσωπούν τα δύο τρίτα (2/3) τουλάχιστον του 
καταβεβλημένου εταιρικού κεφαλαίου για αποφάσεις 
που αφορούν τα παρακάτω θέματα: 


α) μεταβολή της εθνικότητας της Τράπεζας, 
β) μεταβολή του αντικειμένου της επιχείρησης της 
Τ ράπεζας, 

γ) επαύξηση των υποχρεώσεων των μετόχων, 
δ) αύξηση του μετοχικού κεφαλαίου, που δεν προβλέ- 
πεται από το Καταστατικό, σύμφωνα με το άρθρο 13 παρ. 
1 και 2 του Κ.Ν. 2190/1920, εκτός εάν επιβάλλεται από το 
νόμο ή γίνεται με κεφαλαιοποίηση αποθεματικών, 
ε) μείωση του μετοχικού κεφαλαίου, εκτός εάν γίνεται 
σύμφωνα με την παρ. 6 του άρθρου 16 του Κ.Ν. 2190/1920, 
στ) μεταβολή του τρόπου διάθεσης των κερδών, 
ζ) συγχώνευση, διάσπαση, μετατροπή, αναβίωση, πα¬ 
ράταση της διάρκειας ή διάλυση της Τράπεζας, 
η) σε κάθε άλλη περίπτωση που ορίζει ο Νόμος. 

2. Αν η απαρτία που προβλέπεται στην παρ. 1 του πα¬ 
ρόντος άρθρου δεν επιτευχθεί στην πρώτη συνεδρίαση, 
η Γενική Συνέλευση συνέρχεται εκ νέου εντός είκοσι 
(20) ημερών από τη χρονολογία της ματαιωθείσης συ¬ 
νεδρίασης, προσκαλούμενη προ δέκα (10) τουλάχιστον 
ημερών σύμφωνα με τους ορισμούς του νόμου και του 
καταστατικού (με την επιφύλαξη του άρθρου 15 παρ. 3 
του Καταστατικού) και βρίσκεται σε απαρτία και συνε¬ 
δριάζει έγκυρα επί των θεμάτων της αρχικής ημερήσιας 
διάταξης εάν το ήμισυ (1/2) τουλάχιστον του καταβεβλη¬ 
μένου εταιρικού κεφαλαίου εκπροσωπείται σε αυτήν. 

3. Εάν η απαρτία που προβλέπεται στη δεύτερη παρά¬ 
γραφο του παρόντος άρθρου δεν επιτευχθεί στην επανα¬ 
ληπτική συνεδρίαση, η Γ ενική Συνέλευση συνέρχεται εκ 
νέου εντός είκοσι (20) ημερών από τη χρονολογία της μα¬ 
ταιωθείσης συνεδρίασης, προσκαλούμενη και συνερχόμενη 
κατά τα ανωτέρω (με την επιφύλαξη του άρθρου 15 παρ. 
3 του Καταστατικού) και βρίσκεται σε απαρτία και συνε¬ 
δριάζει έγκυρα επί των θεμάτων της αρχικής ημερήσιας 
διάταξης εάν το ένα πέμπτο (1/5) τουλάχιστον του κατα¬ 
βεβλημένου εταιρικού κεφαλαίου εκπροσωπείται σε αυτήν. 

4. Όλες οι αποφάσεις που προβλέπονται στην παρ. 
1 του παρόντος άρθρου λαμβάνονται με πλειοψηφία 
των δύο τρίτων (2/3) των ψήφων που εκπροσωπούνται 
σε αυτήν. 

ΑΡΘΡΟ 20 

1. Ο Πρόεδρος του Διοικητικού Συμβουλίου της Τρά¬ 
πεζας ή, σε περίπτωση που ο Πρόεδρος κωλύεται, ο 
αναπληρωτής του, προεδρεύει προσωρινά στη Γ ενική 
Συνέλευση των μετόχων. 

2. Μετά την οριστικοποίηση του καταλόγου των μετό¬ 
χων που δικαιούνται να ψηφίσουν στη Γ ενική Συνέλευση, 
η Γ ενική Συνέλευση εκλέγει τον οριστικό Πρόεδρο και 
τον Γραμματέα. 

ΑΡΘΡΟ 21 

1. Οι συζητήσεις και οι αποφάσεις της Γ ενικής Συνέ¬ 
λευσης περιορίζονται στα θέματα που αναγράφονται 
στη δημοσιευθείσα ημερήσια διάταξη. 

Συζήτηση και λήψη αποφάσεων επί θεμάτων εκτός 
ημερήσιας διάταξης δεν επιτρέπεται, πλην αν εκπρο¬ 
σωπείται το σύνολο των μετόχων και άπαντες συμφω¬ 
νούν στη συζήτηση και λήψη απόφασης επί του εκτός 
ημερήσιας διατάξεως θέματος. 

2. Κατόπιν σχετικής απόφασης του Διοικητικού Συμ¬ 
βουλίου, οι μέτοχοι έχουν τη δυνατότητα εξ αποστά- 
σεως συμμετοχής στην ψηφοφορία, σύμφωνα με τις 
προϋποθέσεις που ορίζονται στο νόμο. 

3. Περίληψη όλων των συζητήσεων και αποφάσεων 
της Γενικής Συνέλευσης καταχωρίζεται στο βιβλίο των 
πρακτικών, υπογράφεται δε από τον Πρόεδρο και τον 
Γραμματέα. Ο Πρόεδρος της Γενικής Συνέλευσης, με 
αίτηση μετόχου, υποχρεούται να καταχωρεί στα πρα¬ 
κτικά περίληψη της γνώμης του τελευταίου. Στο βιβλίο 
πρακτικών καταχωρείται και κατάλογος των μετόχων 
που παραστάθηκαν αυτοπρόσωπα ή με πληρεξούσιο στη 
Γ ενική Συνέλευση, συντεταγμένος σύμφωνα με τις διατά¬ 
ξεις του άρθρου 17 παρ. 2 του παρόντος Καταστατικού. 

4. Αντίγραφα και αποσπάσματα πρακτικών Γενικής 
Συνέλευσης επικυρώνονται από τον Πρόεδρο του Δι¬ 
οικητικού Συμβουλίου ή τον κατά το άρθρο 6 παρ. 4 
του παρόντος Καταστατικού Αναπληρωτή του ή από 
οποιοδήποτε άλλο πρόσωπο έχει ειδικώς εξουσιοδο¬ 
τηθεί προς τούτο από το Διοικητικό Συμβούλιο. 

5. Η Τράπεζα δημοσιεύει στην ιστοσελίδα της, με ευ¬ 
θύνη του Διοικητικού της Συμβουλίου, τα αποτελέσματα 
της ψηφοφορίας το αργότερο εντός πέντε (5) ημερών 
από την ημερομηνία της Γ ενικής Συνέλευσης, προσδι¬ 
ορίζοντας για κάθε απόφαση τουλάχιστον τον αριθμό 
των μετοχών για τις οποίες δόθηκαν έγκυρες ψήφοι, την 
αναλογία του μετοχικού κεφαλαίου που εκπροσωπούν 
αυτές οι ψήφοι, το συνολικό αριθμό έγκυρων ψήφων 
καθώς και τον αριθμό ψήφων υπέρ και κατά κάθε από¬ 
φασης και τον αριθμό των αποχών. 

ΑΡΘΡΟ 22 

1. Μετά την έγκριση των ετήσιων οικονομικών κα¬ 
ταστάσεων, η Γ ενική Συνέλευση αποφασίζει με ειδική 
ψηφοφορία που ενεργείται με ονομαστική κλήση, για 
την απαλλαγή των μελών του Διοικητικού Συμβουλίου 
και των ελεγκτών από κάθε ευθύνη αποζημίωσης. Προ- 
κειμένου για απόφαση περί απαλλαγής του Διοικητικού 
Συμβουλίου, τα μέλη αυτού μπορούν να ψηφίσουν μόνο 
με τις μετοχές των οποίων είναι κύριοι ή ως αντιπρόσω¬ 
ποι άλλων μετόχων, εφόσον έχουν λάβει σχετική εξου¬ 
σιοδότηση με ρητές και συγκεκριμένες οδηγίες ψήφου, 
κατά τα οριζόμενα στο άρθρο 35 παρ. 2 ν. 2190/1920. 
Το ίδιο ισχύει και για τους υπαλλήλους της Τράπεζας. 

2. Η παραπάνω απαλλαγή δεν έχει ισχύ στην περί¬ 
πτωση του άρθρου 22α του Κ.Ν. 2190/1920, όπως ισχύει. 

ΚΕΦΑΛΑΙΟ Δ 

ΕΛΕΓΚΤΕΣ ΚΑΙ ΔΙΚΑΙΩΜΑΤΑ ΜΕΙΟΨΗΦΙΑΣ 
ΑΡΘΡΟ 23 

1. Ο ετήσιος έλεγχος των βιβλίων, του ισολογισμού 
και των λογαριασμών της κάθε χρήσεως διενεργείται, 
σύμφωνα με τις ισχύουσες διατάξεις, από έναν (1) τουλά¬ 
χιστον τακτικό ορκωτό ελεγκτή και έναν (1) αναπληρωτή 
που εκλέγονται με απόφαση της Γ ενικής Συνέλευσης, με 
την οποία εγκρίνεται συγχρόνως και το ποσό της σχετι¬ 
κής αμοιβής. Η Γ ενική Συνέλευση δύναται επίσης να εκλέ¬ 
γει και πρόσθετους ελεγκτές - λογιστές. Η απόφαση της 
Γ ενικής Συνέλευσης ως προς την εκλογή των ορκωτών 
ελεγκτών, σύμφωνα με το άρθρο 36 του Κ.Ν. 2190/1920, 
καθώς και τα στοιχεία των από αυτήν ορισθέντων προ¬ 
σώπων, υποβάλλονται στη δημοσιότητα, κατά τα οριζό¬ 
μενα στα άρθρα 7α και 7β του Κ.Ν. 2190/1920. 

2. Μέσα σε πέντε (5) ημέρες από τη συνεδρίαση της 
Γενικής Συνέλευσης, που όρισε τους ελεγκτές, πρέπει 
να γίνει από την Τράπεζα η ανακοίνωση σε αυτούς 
του διορισμού τους. Εάν δεν αποποιηθούν το διορισμό 


αυτό εντός πέντε (5) ημερών, θεωρείται ότι τον έχουν 
αποδεχθεί και έχουν όλες τις ευθύνες και υποχρεώσεις 
των άρθρων 37 και 43α Κ.Ν. 2190/1920, όπως ισχύει. 

3. Κατά τη διάρκεια της εταιρικής χρήσης, οι ελεγκτές 
παρακολουθούν τη λογιστική και διαχειριστική κατάστα¬ 
ση της Τράπεζας και δικαιούνται να λαμβάνουν γνώση 
κάθε βιβλίου, λογαριασμού ή εγγράφου, περιλαμβανο- 
μένων και των πρακτικών της Γ ενικής Συνέλευσης και 
του Διοικητικού Συμβουλίου. 

Υποδεικνύουν στο Διοικητικό Συμβούλιο μέτρα που 
τυχόν πρέπει να λάβει και, σε περίπτωση παραβάσεως 
των διατάξεων της νομοθεσίας ή του καταστατικού, 
υποβάλλουν αναφορά στην αρμόδια εποπτεύουσα αρχή. 
Μετά τη λήξη της χρήσης, ελέγχουν τον ισολογισμό 
και το λογαριασμό αποτελεσμάτων χρήσης και υπο¬ 
βάλλουν στην Τ ακτική Γ ενική Συνέλευση έκθεση με τα 
πορίσματα του ελέγχου τους. Στην έκθεση αυτή, αφού 
ελεγχθεί η ακρίβεια και η νομιμότητα των εγγράφων, 
εκτίθεται με σαφήνεια, εάν ο ισολογισμός απεικονίζει 
πράγματι την οικονομική κατάσταση της Τράπεζας κατά 
την ημερομηνία λήξης της ελεγχόμενης χρήσης, και ο 
λογαριασμός αποτελεσμάτων χρήσης, τα αποτελέσμα¬ 
τα που προέκυψαν διαρκούσης της χρήσης. 

4. Η έκθεση των ελεγκτών πρέπει ιδίως να αναφέρει: 

α) αν παρασχέθηκαν σ' αυτούς οι πληροφορίες που 

ήταν αναγκαίες για την εκτέλεση του έργου τους. 

β) αν έλαβαν γνώση του πλήρους απολογισμού των 
εργασιών των τυχόν υπαρχόντων υποκαταστημάτων 
της Τ ράπεζας. 

γ) αν επήλθε τροποποίηση στη μέθοδο απογραφής 
σε σχέση με την προηγούμενη χρήση. 

Οι ελεγκτές της Τράπεζας οφείλουν να ασκούν το 
έργο τους με επιμέλεια και ευθύνονται έναντι της Τρά¬ 
πεζας και των τρίτων σε αποζημίωση για κάθε ζημία 
που προκάλεσαν με πράξεις ή παραλείψεις τους. Η ευ¬ 
θύνη των ελεγκτών δεν δύναται να περιοριστεί ή να 
αποκλεισθεί. 

ΑΡΘΡΟ 24 

1. Με αίτηση μετόχων, που εκπροσωπούν το ένα εικο¬ 
στό (1/20) του καταβεβλημένου μετοχικού κεφαλαίου, 
το Διοικητικό Συμβούλιο υποχρεούται να συγκαλέσει 
έκτακτη Γ ενική Συνέλευση, ορίζοντας ημέρα συνεδρι- 
άσεως της που δεν απέχει περισσότερο από σαράντα 
πέντε (45) ημέρες από τη χρονολογία της επίδοσης της 
αίτησης στον Πρόεδρο του Διοικητικού Συμβουλίου. Η 
αίτηση πρέπει να αναφέρει τα αντικείμενα, τα οποία 
θα περιληφθούν στην ημερήσια διάταξη. 

2. Με αίτηση μετόχων, που εκπροσωπούν το ένα ει¬ 
κοστό (1/20) του καταβεβλημένου μετοχικού κεφαλαίου, 
ο Πρόεδρος της Γ ενικής Συνέλευσης υποχρεούται να 
αναβάλει μία φορά μόνο τη λήψη αποφάσεων τακτικής ή 
έκτακτης Γ ενικής Συνέλευσης, ορίζοντας συγχρόνως ως 
ημέρα συνεδρίασης για τη λήψη αυτών των αποφάσεων 
εκείνη, που αναγράφεται στην αίτηση των μετόχων, η 
οποία δεν μπορεί πάντως να απέχει περισσότερο από 
τριάντα (30) ημέρες από τη χρονολογία της αναβολής. 
Η μετ’ αναβολή Γ ενική Συνέλευση αποτελεί συνέχιση της 
προηγούμενης και δεν απαιτείται η επανάληψη των δια¬ 
τυπώσεων δημοσίευσης της πρόσκλησης των μετόχων, 
σε αυτήν δε, μπορούν να μετάσχουν και νέοι μέτοχοι, 
τηρουμένων των διατάξεων των άρθρων 27 παρ. 2 και 
28 του Κ.Ν. 2190/1920. 

2α. Με αίτηση των μετόχων, που εκπροσωπούν το ένα 
εικοστό (1/20) του καταβεβλημένου μετοχικού κεφαλαίου, 
το διοικητικό συμβούλιο υποχρεούται να εγγράφει στην 
ημερήσια διάταξη γενικής συνέλευσης που έχει συγκληθεί, 
πρόσθετα θέματα, εάν η σχετική αίτηση περιέλθει στο 
διοικητικό συμβούλιο δεκαπέντε (15) τουλάχιστον ημέρες 
πριν από τη γενική συνέλευση. Τα πρόσθετα θέματα δημο¬ 
σιεύονται με ευθύνη του Διοικητικού Συμβουλίου κατά το 
άρθρο 26 του Κ.Ν. 2190/1920 επτά (7) τουλάχιστον ημέρες 
πριν από τη γενική συνέλευση. Το Διοικητικό Συμβούλιο 
δεν είναι υποχρεωμένο να προβαίνει στην εγγραφή θε¬ 
μάτων στην ημερήσια διάταξη κατά την παρούσα παρά¬ 
γραφο, αν το περιεχόμενο αυτών έρχεται προφανώς σε 
αντίθεση με το νόμο και τα χρηστά ήθη. 

3. Με αίτηση μετόχων που εκπροσωπούν το ένα εικο¬ 
στό (1/20) του καταβεβλημένου μετοχικού κεφαλαίου και 
η οποία υποβάλλεται στην Τράπεζα πέντε (5) πλήρεις 
ημέρες πριν από την τακτική Γενική Συνέλευση, το Δι¬ 
οικητικό Συμβούλιο υποχρεούται: 

α) Να ανακοινώνει στη Γ ενική Συνέλευση των μετόχων 
τα ποσά, τα οποία καταβλήθηκαν από την Τράπεζα 
κατά την τελευταία διετία για οποιαδήποτε αιτία σε 
μέλη του Διοικητικού Συμβουλίου ή τους Διευθυντές ή 
άλλους υπαλλήλους της, καθώς και κάθε άλλη παροχή 
προς τα πρόσωπα αυτά ή κάθε από οποιαδήποτε αιτία 
υφιστάμενη σύμβαση της Τράπεζας με αυτούς. 

β) Να παρέχει συγκεκριμένες πληροφορίες που ζη¬ 
τούνται για τις υποθέσεις της Τράπεζας, στο μέτρο 
που είναι χρήσιμες για την πραγματική εκτίμηση των 
θεμάτων της ημερήσιας διάταξης. 

Το Διοικητικό Συμβούλιο μπορεί να αρνηθεί την παρο¬ 
χή πληροφοριών που ζητούνται για αποχρώντα ουσιώδη 
λόγο. Η αιτιολογία αναγράφεται στα πρακτικά. 

4. Με αίτηση μετόχων που εκπροσωπούν το ένα πέ¬ 
μπτο (1/5) του καταβεβλημένου μετοχικού κεφαλαίου, η 
οποία υποβάλλεται στην Τράπεζα μέσα στην προθεσμία 
της προηγούμενης παραγράφου, και εφόσον οι μέτοχοι 
αυτοί δεν εκπροσωπούνται στο Διοικητικό Συμβούλιο, το 
Διοικητικό Συμβούλιο υποχρεούται να παράσχει σε αυτούς 
κατά τη Γ ενική Συνέλευση ή, εάν προτιμά, πριν από αυτή 
σε εκπρόσωπό τους, πληροφορίες για την πορεία των 
εταιρικών υποθέσεων και την περιουσιακή κατάσταση της 
Τράπεζας. Το Διοικητικό Συμβούλιο μπορεί να αρνηθεί την 
παροχή των ζητουμένων πληροφοριών για αποχρώντα 
ουσιώδη λόγο. Η αιτιολογία αναγράφεται στα πρακτικά. 

5. Στις περιπτώσεις του δευτέρου εδαφίου της πα¬ 
ραγράφου 3 και της παραγράφου 4 του παρόντος 
άρθρου, τυχόν αμφισβήτηση ως προς το βάσιμο ή μη 
της αιτιολογίας άρνησης παροχής των πληροφοριών, 
επιλύεται από το Μονομελές Πρωτοδικείο της έδρας 
της Τράπεζας, με απόφασή του, που εκδίδεται κατά 
τη διαδικασία των ασφαλιστικών μέτρων. Με την ίδια 
απόφαση το δικαστήριο υποχρεώνει και την Τράπεζα 
να παράσχει τις πληροφορίες που αρνήθηκε. 

6. Με αίτηση μετόχων που εκπροσωπούν το ένα εικο¬ 
στό (1/20) του καταβεβλημένου μετοχικού κεφαλαίου, η 
λήψη απόφασης για θέματα της ημερήσιας διάταξης της 
Γ ενικής Συνέλευσης ενεργείται με ονομαστική κλήση. 

7. Στις περιπτώσεις των παραγράφων 1 έως 4 του 
παρόντος άρθρου, οι αιτούντες μέτοχοι οφείλουν να 
αποδείξουν την μετοχική τους ιδιότητα και τον αριθμό 
των μετοχών που κατέχουν κατά την άσκηση του σχε¬ 
τικού δικαιώματος. 


8. Μέτοχοι της Τράπεζας, που αντιπροσωπεύουν το 
ένα εικοστό (1/20) τουλάχιστον του καταβεβλημένου 
μετοχικού κεφαλαίου, έχουν δικαίωμα να ζητήσουν 
έλεγχο της Τράπεζας από το Μονομελές Πρωτοδικείο 
της περιφέρειας της έδρας της Τράπεζας. Ο έλεγχος 
διατάσσεται, εάν πιθανολογείται ότι με τις καταγγελ¬ 
λόμενες πράξεις παραβιάζονται οι διατάξεις των νόμων 
ή του Καταστατικού ή των αποφάσεων της Γενικής 
Συνέλευσης. 

Σε όλες τις περιπτώσεις οι καταγγελλόμενες πράξεις 
πρέπει να έγιναν σε χρόνο που δεν απέχει περισσότε¬ 
ρο από τριετία από τη χρονολογία της έγκρισης των 
ετησίων οικονομικών καταστάσεων της χρήσης μέσα 
στην οποία τελέσθηκαν. 

9. Μέτοχοι της Τράπεζας, που εκπροσωπούν το ένα 
πέμπτο (1/5) του καταβεβλημένου μετοχικού κεφαλαίου, 
δικαιούνται να ζητήσουν από το κατά την προηγούμενη 
παράγραφο Δικαστήριο έλεγχο της Τράπεζας, εφόσον 
από την όλη πορεία των εταιρικών υποθέσεων καθίστα¬ 
ται πιστευτό, ότι η διοίκηση των εταιρικών υποθέσεων 
δεν ασκείται όπως επιβάλλει η χρηστή και συνετή δια¬ 
χείριση. Η διάταξη αυτή δεν εφαρμόζεται όταν η αιτού¬ 
σα μειοψηφία εκπροσωπείται στο Διοικητικό Συμβούλιο 
της Τράπεζας. 

10. Στις περιπτώσεις των παραγράφων 8 και 9 του 
παρόντος άρθρου, οι αιτούντες τον έλεγχο μέτοχοι 
οφείλουν να αποδείξουν στο δικαστήριο ότι κατέχουν 
τις μετοχές που τους δίνουν το δικαίωμα να ζητήσουν 
τον έλεγχο της Τ ράπεζας. 

11. Το Διοικητικό Συμβούλιο μπορεί να απαντά ενι¬ 
αία σε αιτήσεις μετόχων με το ίδιο περιεχόμενο. Υπο¬ 
χρέωση παροχής πληροφοριών δεν υφίσταται για το 
Διοικητικό Συμβούλιο, όταν οι σχετικές πληροφορίες 
διατίθενται ήδη στην ιστοσελίδα της Τράπεζας, ιδίως 
με τη μορφή ερωτήσεων και απαντήσεων. 

ΚΕΦΑΛΑΙΟ Ε' 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 
ΚΕΡΔΗ - ΖΗΜΙΕΣ 

ΑΡΘΡΟ 25 

1. Η εταιρική χρήση της Τράπεζας έχει διάρκεια δώ¬ 
δεκα (12) μηνών και αρχίζει από την 1η Ιανουάριου και 
τελειώνει την 311 Δεκεμβρίου κάθε έτους. 

2. Στο τέλος κάθε εταιρικής χρήσης, το Διοικητικό 
Συμβούλιο καταρτίζει τους ετήσιους λογαριασμούς (ετή¬ 
σιες οικονομικές καταστάσεις) σύμφωνα με τις ισχύου- 
σες διατάξεις του νόμου. Οι ετήσιες οικονομικές κατα¬ 
στάσεις πρέπει να εμφανίζουν με απόλυτη σαφήνεια 
την πραγματική εικόνα της περιουσιακής διάρθρωσης, 
της χρηματοοικονομικής θέσης και των αποτελεσμάτων 
χρήσης της Τ ράπεζας. 

3. Γ ια να ληφθεί από τη Γ ενική Συνέλευση έγκυρη 
απόφαση επί των οικονομικών καταστάσεων, που έχουν 
εγκριθεί από το Διοικητικό Συμβούλιο, πρέπει να έχουν 
ειδικά θεωρηθεί από: 

α) τον Πρόεδρο του Διοικητικού Συμβουλίου ή τον 
αναπληρωτή του, 

β) τον Διευθύνοντα Σύμβουλο και σε περίπτωση που 
δεν υφίσταται, ή η ιδιότητα του συμπίπτει με αυτή των 
ανωτέρω προσώπων, από ένα μέλος του Διοικητικού 
Συμβουλίου που ορίζεται από αυτό, 

γ) τον υπεύθυνο για τη διεύθυνση του λογιστηρίου. 

Τα ανωτέρω πρόσωπα, σε περίπτωση διαφωνίας από 
πλευράς νομιμότητας του τρόπου κατάρτισης των οικο¬ 
νομικών καταστάσεων, οφείλουν να εκθέτουν εγγράφως 
τις αντιρρήσεις τους στη Γ ενική Συνέλευση. 

4. Οι ετήσιες οικονομικές καταστάσεις υποβάλλονται 
για έγκριση στην Τ ακτική Γ ενική Συνέλευση και συνο¬ 
δεύονται: 

α) από επεξηγηματική έκθεση του Διοικητικού Συμβου¬ 
λίου, η οποία πρέπει να περιέχει σαφή και πραγματική 
εικόνα της εξέλιξης των εργασιών και της οικονομικής 
θέσης της Τράπεζας, καθώς και πληροφορίες για την 
προβλεπόμενη πορεία της και για τις δραστηριότητες 
της στον τομέα της έρευνας και ανάπτυξης, και στην 
οποία πρέπει να αναφέρονται τα στοιχεία που ορίζο¬ 
νται στο άρθρο 43α παρ. 3 περ. (α), (β) και (δ) υπό την 
επιφύλαξη του άρθρου 111 Κ.Ν. 2190/1920, όπως ισχύει. 

β) από την έκθεση των ορκωτών ελεγκτών που θα 
περιέχει, εκτός από όσα αναφέρονται στο άρθρο 37 
παρ. 1 Κ.Ν. 2190/1920 και τα οριζόμενα στο άρθρο 43α 
παρ. 4, με την επιφύλαξη του άρθρου 111 Κ.Ν. 2190/1920, 
όπως ισχύει. 

5. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας σύμφωνα με τις δια¬ 
τάξεις του Κ.Ν. 2190/1920, όπως ισχύει. 

6. Αντίγραφα των ετήσιων οικονομικών καταστάσεων, 
μαζί με τις εκθέσεις του Διοικητικού Συμβουλίου και 
των ορκωτών ελεγκτών, υποβάλλονται στην αρμόδια 
εποπτεύουσα αρχή είκοσι (20) τουλάχιστον ημέρες πριν 
από τη συνεδρίαση της Γ ενικής Συνέλευσης. 

7. Το Διοικητικό Συμβούλιο της Τράπεζας οφείλει 
να δημοσιεύσει τις ετήσιες οικονομικές καταστάσεις, 
ατομικές και ενοποιημένες, σύμφωνα με τις διατάξεις 
του Κ.Ν. 2190/1920, μαζί με το σχετικό πιστοποιητικό 
ελέγχου, είκοσι (20) τουλάχιστον ημέρες πριν από τη 
συνεδρίαση της Γ ενικής Συνέλευσης. 

ΑΡΘΡΟ 26 

1. Καθαρά κέρδη της Τράπεζας είναι τα προκύπτοντα 
μετά την αφαίρεση από τα πραγματοποιηθέντα ακα¬ 
θάριστα κέρδη κάθε εξόδου, ζημίας, των κατά νόμον 
αποσβέσεων και παντός άλλου εταιρικού βάρους. 

2. Τα καθαρά κέρδη διανέμονται ως εξής: 

α) Ποσοστό τουλάχιστον ένα εικοστό (1/20) των κα¬ 
θαρών κερδών, αφαιρείται προς σχηματισμό τακτικού 
αποθεματικού. Η κράτηση αυτή παύει να είναι υποχρε¬ 
ωτική όταν το αποθεματικό καλύψει ποσό ίσο προς το 
ένα τρίτο (1/3) του μετοχικού κεφαλαίου. 

β) Το ποσό που προκύπτει από τις διατάξεις του άρ¬ 
θρου 3 Α.Ν. 148/1967, όπως ισχύει σήμερα, καταβάλλεται 
ως πρώτο μέρισμα. 

γ) Το υπόλοιπο ποσό διανέμεται σύμφωνα με απόφαση 
της Γ ενικής Συνέλευσης των μετόχων της Τ ράπεζας. 

3. Ύστερα από απόφαση της Γ ενικής Συνέλευσης, που 
λαμβάνεται σύμφωνα με τις διατάξεις του άρθρου 19 
του παρόντος Καταστατικού, μπορεί το υπόλοιπο που 
απομένει από τα καθαρά κέρδη, μετά την κράτηση για 
το σχηματισμό τακτικού αποθεματικού και τη διανο¬ 
μή πρώτου μερίσματος, να διατεθεί συνολικά ή μερι¬ 
κά προς αύξηση του μετοχικού κεφαλαίου με έκδοση 
νέων μετοχών, που παρέχονται στους μετόχους χωρίς 


πληρωμή, αντί για πρόσθετο μέρισμα. Στην περίπτωση 
αυτή εφαρμόζονται τα οριζόμενα στο άρθρο 3α παρ. 3 
Κ.Ν. 2190/1920, όπως ισχύει. 

4. Η καταβολή μερισμάτων διενεργείται εντός δύο (2) 
μηνών από την απόφαση της Τακτικής Γενικής Συνέ¬ 
λευσης που ενέκρινε τις ετήσιες οικονομικές καταστά¬ 
σεις και σε ημερομηνία που ορίζεται από την Τακτική 
Γ ενική Συνέλευση ή, εάν υπάρχει εξουσιοδότηση στην 
απόφαση της Γενικής Συνέλευσης, από το Διοικητικό 
Συμβούλιο. Μέτοχοι που δεν εισέπραξαν εμπρόθεσμα 
τα μερίσματα τους δεν δικαιούνται τόκου. Αξιώσεις για 
μερίσματα που δεν καταβλήθηκαν, παραγράφονται μετά 
από πέντε (5) χρόνια από την ημερομηνία που έγιναν 
ληξιπρόθεσμα και απαιτητά. 

5. Η διανομή προσωρινών μερισμάτων ή ποσοστών επι¬ 
τρέπεται μόνον εφόσον είκοσι (20) τουλάχιστον ημέρες 
προ αυτής έχει δημοσιευθεί σε ημερήσια εφημερίδα που 
εκδίδεται στην Αθήνα και έχει κατά την κρίση του Διοι¬ 
κητικού Συμβουλίου ευρύτερη κυκλοφορία, και στο Δελ¬ 
τίο Ανωνύμων Εταιρειών και Εταιρειών Περιορισμένης 
Ευθύνης της Εφημερίδας της Κυβέρνησης αμέσως μετά 
την κατάρτιση και υποβληθεί στο Υπουργείο Ανάπτυξης 
λογιστική κατάσταση για την εταιρική περιουσία της 
Τράπεζας. Τα ως άνω διανεμόμενα προσωρινά μερίσμα¬ 
τα ή ποσοστά δεν δύνανται να υπερβούν το ήμισυ (50%) 
των κατά τη λογιστική κατάσταση καθαρών κερδών. 

6. Οποιαδήποτε διανομή προς μετόχους υπόκειται στις 
διατάξεις των άρθρων 44α έως και 46α Κ.Ν. 2190/1920, 
όπως ισχύει. 

ΚΕΦΑΛΑΙΟ ΣΤ 
ΛΥΣΗ ΚΑΙ ΕΚΚΑΘΑΡΙΣΗ 

ΑΡΘΡΟ 27 

1. Η Τράπεζα λύεται: 

α) Με τη λήξη του χρόνου της διάρκειας της, εκτός 
αν αυτός παραταθεί με απόφαση του Υπουργού Οικο¬ 
νομικών κατόπιν εισήγησης της Τ ράπεζας της Ελλάδος 
σύμφωνα με το άρθρο 63Ε παρ. 9 του ν. 3601/2007. 

β) Για οποιονδήποτε άλλο λόγο προβλεπόμενο στην 
κείμενη νομοθεσία. 

2. Η συγκέντρωση όλων των μετοχών της Τ ράπεζας 
σε ένα πρόσωπο δεν αποτελεί λόγο λύσης της. 

3. Η λύση της Τ ράπεζας υποβάλλεται στη δημοσιότητα 
των άρθρων 7α και 7β Κ.Ν. 2190/1920, όπως ισχύει. 

ΑΡΘΡΟ 30 

Τη λύση της Τράπεζας ακολουθεί η εκκαθάριση αυτής. 
Στην περίπτωση των εδαφίων (α) και (β) της παρ.1 του 
προηγουμένου άρθρου, η εκκαθάριση διεξάγεται σύμ¬ 
φωνα με τα άρθρα 63ΣΤ και 68 του νόμου 3601/2007 
και κάθε άλλη εφαρμοστέα διάταξη της κείμενης νο¬ 
μοθεσίας. Στην περίπτωση του εδαφίου (γ) της παρ. 1 
του προηγούμενου άρθρου, η εκκαθάριση διεξάγεται 
σύμφωνα με τον ν. 2190/1920, επιφυλασσομένης της 
εφαρμογής ειδικότερων διατάξεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΠΟΥΡΓΟΣ 

